title: Kris

text: Kris tai keris on alun perin Jaavalta lähtöisin oleva tikarityyppi. Sittemmin se on levinnyt myös eri puolille Kaakkois-Aasiaa. Kris on amuletin tapainen arvoesine, johon liitetään usein maagisia voimia. Ne ovat myös suvussa kulkevia perintökalleuksia, jotka voivat osoittaa esimerkiksi omistajansa vaurautta. Kris on ollut vuodesta 2008 osa Unescon aineettoman kulttuuriperinnön luetteloa.


title: Kris

text: Nykyisen kaltaisia kris-tikareja on alettu valmistaa 900- tai 1200-luvun paikkeilla Keski-Jaavalla. Valmistuksen alkuajankohta on ajoitettu kivireliefien kautta. Alun perin tikareilla lienee ollut käyttöä taisteluvälineinä, mutta ajan kuluessa niistä tuli rituaalisia ja maagisia amuletin tapaisia arvoesineitä. Varhaisimmat Pajajaran- ja Majapahit-krisit valmistettiin takomalla yhdestä metallikappaleesta. Myöhemmin tikareihin on liitetty myös esimerkiksi puusta tai kullasta valmistettu kahva. Tikarit levisivät Jaavalta muualle ja tikarien muunnelmia esiintyy Malakan niemimaalla, muilla Indonesian saarilla ja Filippiineillä. Tikarien merkitys on huvennut huomattavasti viime vuosikymmenien aikana. Ammattitaitoisia tikarin takojia eli "empuja" on edelleen, mutta heidänkin määränsä on vähentynyt huomattavasti historiallisista lukemista. Kris lisättiin Unescon aineettoman kulttuuriperinnön luetteloon Indonesialaisena kohteena vuonna 2008.


title: Kris

text: Kris-tikarin tunnusomaisin piirre on sen epäsymmetrinen terän tyvä. Terä voi olla suora tai aaltomainen ja se on vain harvoin erityisen terävä. Jos terässä on aaltoja, aaltojen määrä on aina pariton. Terän koristekuviot valmistetaan rautaa ja nikkelipitoisia metalleja taottaessa kerroksittain aina kaksinkertaisesti taittaen. Esimerkiksi Jaavalla näitä kerroksia on tavallisesti joko 32, 64 tai 128. Kuviointi eli damaskointi tulee esille kun terää pyyhitään hapolla. Kuviointiin vaikuttaa valmistusvaiheessa käytetty metalliseos. Kuviointi voidaan myös toteuttaa kaivertamalla uria tikarin terään ja täyttämällä urat esimerkiksi kullalla. Eri kuviointityyppejä on useita erilaisia ja jokaisella on oma nimensä ja merkityksensä.


title: Kris

text: Kris-tikarin valmistaminen on maaginen rituaali. Tikarin takoja eli "empu" paastoaa ja rukoilee erityisten voimien saavuttamiseksi, jokta valmistettaessa siirtyvät tikariin. Tikareihin voidaan liittää erilaisia maagisia voimia. Jotkin niistä saattavat tuoda voittoja taisteluissa, jotkut suojelevat onnettomuuksilta jotkin toiset saattavat tuoda onnea ja vaurautta. Toisaalta käyttäjälleen sopimaton kris saattaa aiheuttaa onnettomuuksia. Tikarin maaginen voima on sen terässä. Muita osia, kuten kahva, tuppi tai koristeet voidaan vaihtaa tarvittaessa. Kris on myös omistajansa varakkuuden symboli. Vain ylhäissyntyiset koristelivat tikarinsa kullalla. Omistajalleen tikari on perintökalleus. Tikarille annetaan uhrilahja perjantai-iltaisin ympäri vuoden. Tikari tulee myös pestä rituaalisesti kerran vuodessa. Ennen pesua meditoidaan tikarin hengen tyynnyttämiseksi. Tikaria kannetaan mukana arkisin ja niitä käytetään useissa eri seremonioissa. Tikareita voivat kantaa niin miehet kuin naiset.


title: Funky Team

text: Funky Team Ry on vuonna 1995 perustettu cheerleading-seura. Joukkueita on cheer- ja tanssisarjoissa yhteensä yli kolmekymmentä, alkeistasolta edustusryhmiin. Parhaat ryhmät kilpailevat kansainvälisissä kisoissa. Urheiluseuroille tyypillisesti Funky Team toimii pääosin vapaaehtoisvoimin. Rahoitus tulee jäseniltä ja Helsingin kaupungin avustuksesta. Seuran Gorillaz-joukkue voitti Euroopan mestaruuden vuonna 2018 Helsingissä järjestetyissä kisoissa.


title: Calvary Episcopal Church (Cincinnati)

text: Calvary Episcopal Church on episkopaalinen kirkkorakennus Cincinnatissa Ohiossa, joka liitettiin vuonna 1980 Kansallisten historiallisten paikkojen rekisteriin. Kirkon suunnitteli William Tinsley ja se rakennettiin vuosina 1866-67.


title: HAC

text: HAC voi tarkoittaa muun muassa seuraavia asioita:


title: Shivers

text: Shivers tarkoittaa seuraavia:


None on ruotsalaisen metalliyhtye Meshuggahin vuonna 1994 julkaistu EP-levy. Albumi on järjestykseltään yhtyeen kolmas julkaisu.


Albumin kappale "Ritual" on Meshuggahin ainoa kappale, jossa laulaja Jens Kidmanin kuullaan laulavan puhtaalla laulutyylillä murinalaulun sijaan.


title: Ville Vallaton iskee jälleen

text: Ville Vallaton iskee jälleen ("Dennis the Menace Strikes again") on Warner Bros.in toinen osa vuonna 1993 valmistuneelle elokuvalle "Ville Vallaton". Toisessa osassa ei ole yhtäkään ensimmäisen osan näyttelijää.


title: Ville Vallaton iskee jälleen

text: Yrjö Karjunen (Don Rickles) herää uuteen päivään pirteänä, onhan hänen syntymäpäivänsä. Martta (Betty White) on herännyt jo aikaisin valmistelemaan syntymäpäiväkakkua. Yrjö käy aamupesulle ja muistuttaa Martalle, ettei kukaan saa häiritä häntä. Ville (Justin Cooper) omassa majassaan huomaa itsetekemästään kalenterista, että on Yrjö-sedän syntymäpäivä. Ville miettii, antaako lahjaksi ihanan ja limaisen sammakon vai liskon. "Antaa Yrjön valita", tuumaa Ville ja lastaa kaikki ötökät ja matelijat kärryynsä. Ville raahaa kärryn Karjusille sisälle portaita ylös Yrjön huoneeseen. Ville kuulee Yrjön olevan aamupesulla viereisessä kylpyhuoneessa. Hän päättää asetella kaikkien ötököiden ja matelijoiden purkit lattialle ja kurkkaa uudestaan kylpyhuoneen ovesta onko Yrjö jo tulossa. Villen huomaamatta Sammakko pääse pois purkista ja pääse livahtamaan kylpyhuoneeseen ja hyppää suoraan ammeeseen. Yrjö nousee nopeasti ammeesta huomattuaan sammakon ja pukee pyyhkeen lantiolle, mutta jokin osui hänen käteensä. Lisko oli kiivennyt pyyhkeeseen, jolloin Yrjö kaatuu suoraan ammeeseen. Noustuaan ylös pukee hän kylpytakin ja löytää sen taskusta hiiren, jolla on sievä rusetti. Yrjö marssii ulos kylpyhuoneesta "Ville!" huutaen. Yrjö-setä komentaa Villeä lähtemään heti pois, jolloin lisko puraisee häntä varpaaseen ja Yrjö kaatuu suoraan Villen kärryihin. Kärryt lähtevät liukumaan ovesta ulos. Juuri ennen rappusia Yrjö saa kaiteesta kiinni, mutta ampiainen pistää häntä käteen ja Yrjö rymistelee suoraan rappuset alas. Martta kiiruhtaa katsomaan mitä on tekeillä ja säikähtää ötököitä ja matelijoita, jolloin kakku hänen käsistään lentää suoraan Yrjön naamalle. Taas Ville juoksee Yrjön huudot perässä.


title: Ville Vallaton iskee jälleen

text: Villen vaari (George Kennedy) saapuu uudella avoautolla Vallattomien pihaan ja ilmoittaa myyneensä asuntoautonsa ja jäävänsä asumaan Vallattomien luokse. Yrjö ilahtuu, kun kuulee vaarin olevan Villen seurassa ja istuu rauhassa Martan kanssa terassilla. Vaari ja Ville lähtevät palokuntajuhliin, samoin Karjuset kuultuaan Villen vaarin olevan merenneitona. Juhlissa Yrjö tapaa vetreän ja hyväkuntoisen vanhuksen. Yrjö kiinnostuu heti, kuinka vanhus voi olla niin ketterä ja voimissaan. Hän tapaa Professorin (Brian Doyle-Murray), joka ilmoittaa kyseisen vanhuksen olevan vasta koekaniini ja ilmoittaa tutkimuksen valmistuvan 5–10 vuodessa. Vanhus muistuttaa professorille, ettei Yrjöllä ole aikaa odottaa tutkimuksen valmistumista. Professori ilmoittaa tutkimuksen maksavan 10 000 dollarin verran. Yrjö jää miettimään asiaa juhlien ajaksi ja reväytettyään selän tanssissa Villen vaaria vastaan ilmoittaa hän olevansa valmis kokeeseen. Yrjön lähdettyä astuvat professori ja vanhus autoon ja nauravat, kuinka helposti saivat Yrjön uskomaan. Vanhus ottaa pois naamarin ja tekohampaat, minkä alta paljastuu Professorin apuri Sylvester (Scot Thompson'Carrot Top').


title: Ville Vallaton iskee jälleen

text: Kaikin tavoin yrittävät professori ja hänen apurinsa nyhtää rahaa Yrjöltä, milloin juurella, nuorennuskoneella tai talon remontilla. Aina on joku, joka tuhoaa heidän katalat suunnitelmansa: Ville


title: Meshuggah (EP)

text: Meshuggah (myös nimellä Psykisk Testbild) on ruotsalaisen extreme metal -yhtye Meshuggahin vuonna 1989 julkaistu EP-levy. Se on yhtyeen ensimmäinen julkaisu.


title: Meshuggah (EP)

text: Albumi julkaistiin 12" -vinyylilevynä, jota tehtiin 1000 kopiota, ja myytiin yhtyeen kotikaupunki Uumajan Garageland -liikkeessä. Levy poikkeaa yhtyeen myöhemmästä tuotannosta ollessaan thrash metallia.


title: Tomas Haake

text: Tomas Haake (s. 13. heinäkuuta 1971 Örnsköldsvik, Ruotsi) on ruotsalaisen extreme metal -yhtyeen Meshuggahin rumpali. Hän myös sanoittaa suuren osan yhtyeen kappaleista ja esittää puhelaulua monissa kappaleissa (esimerkiksi ”The Exquisite Machinery of Torture” "Chaosphere"-albumilta ja ”Spasm” "Nothing"-albumilta). Haake on ollut yhtyeen rumpalina vuodesta 1990 asti ja on esiintynyt kaikilla yhtyeen julkaisuilla lukuun ottamatta "Meshuggah"-EP:tä, jolla rumpuja soitti Niclas Lundgren.


title: Tomas Haake

text: Haake tunnetaan hyvin taitavana ja teknisenä rumpalina. Hän käyttää soitossaan paljon polyrytmejä. Haake on saanut soittoonsa vaikutteita tunnetuilta progressiivisen metallin ja rockin rumpaleilta, kuten Dream Theaterin Mike Portnoylta ja Rushin Neil Peartilta. Hän käyttää rumpusetissään monin paikoin ride-peltejä crashien tilalla, ja hänen settinsä on muiltakin osin asettelultaan hyvin epätavanomainen.


title: Tomas Haake

text: Haake käyttää Sonorin rumpuja, Axisin pedaaleja, Vic Firthin kapuloita ja Evansin kalvoja.


title: Lankosken paperitehdas

text: Lankosken paperitehdas toimi Merikarvian Lankosken kylässä vuosina 1842-1873. Lumppuja raaka-aineena käyttänyt tehdas valmisti käärepaperia, kartuusipaperia ja pinkopahvia neljän työntekijän voimin.


title: Lankosken paperitehdas

text: Tehtaan perusti Lapväärtistä kotoisin ollut kirjanpitäjä Johan Liljeblad joka oli mennyt naimisiin Lankoskella maatilan omistaneen Johan Långforsin tyttären kanssa. Liljeblad perusti Lankoskelle paperitehtaan ohella 1835 jauhomyllyn, vesisahan ja saviastiatehtaan. Saviastiatehtaassa valmistettiin erilaisia käyttöastioita sekä kaakeleita.


title: Lankosken paperitehdas

text: Liljebladin kuoltua 1847 tehtaat jäivät hänen leskelleen Margaretille. Tämä meni naimisiin joulukuussa 1850 itseään 15 vuotta nuoremman Antti Ahlströmin kanssa. Antti Ahlström oli vauraan merikarvialaisen Yli-Kaasan talon poika joka oli käynyt koulua Porissa. Ahlströn lunasti vaimonsa lapsilta näiden osuudet Liljebladin jättämään omaisuuteen. Hän aloitti puutavaran myynnin ulkomaille, viljan tuonnin ja laivojen rakentamisen. Ahlström rakensi myös 1863 kaksiraamisen sahan Lankoskelle. Vuonna 1872 Ahlström muutti Lankoskelta Noormarkkuun ja seuraavana vuonna myös Lankosken paperitehtaan toiminta päättyi.


title: Antonia

text: Antonia voi tarkoittaa seuraavia:


title: Mat

text: Mat voi tarkoittaa:


title: Mat

text: Paikat:


title: Mat

text: Nimenä:


title: Mat

text: Lyhenteenä:


title: Koripallon Serie A -kausi 2008–2009

text: Kausi 2008–2009 oli 87. kausi, jolloin pelattiin koripallon Serie A:n mestaruudesta. Petteri Koponen oli kauden aikana ainoa suomalainen, joka pelasi sarjaa. Hänen joukkueensa oli Virtus Bologna. Kauden voitti Montepaschi Siena, jolle mestaruus oli jo kolmas perättäinen.


title: Koripallon Serie A -kausi 2008–2009

text: Runkosarjan voitti Montepaschi Siena. Sarjasta putosivat GMAC Bologna ja Snaidero Udine.Kaudeksi 2009–2010 italialaisista joukkueista Euroliigaan pääsivät kauden voittanut Montepaschi Siena, toiseksi sijoittunut Armani Jeans Milano, kolmanneksi sijoittunut Benetton Treviso sekä ULEB:in kanssa sopimuksen tehnyt Lottomatica Roma, joka sijoittui lopulta viidenneksi.


title: I (EP)

text: I on ruotsalaisen thrash metal -yhtye Meshuggahin vuonna 2004 julkaistu EP-levy. Albumi sisältää vain yhden tasan 21 minuuttia kestävän albumin nimeä kantavan kappaleen. Kappaleen on kirjoittanut rumpali Tomas Haake ja kitaristi Fredrik Thordendal.


title: I (EP)

text: Albumi tehtiin Mushroomhead-yhtyeen laulajan Jason Popsonin uudelle Fractured Transmitter -pienlevy-yhtiölle. Popson, joka on itse suuri Meshuggah -fani, oli juuri aloittelemassa levy-yhtiönsä toimintaa ja "I":n piti olla sen ensimmäinen julkaisu. Albumi julkaistiin ja se myi kohtalaisen hyvin.


title: I (EP)

text: Albumi on julkaistu rumpali Tomas Haaken 33-vuotissyntymäpäivänä 13. heinäkuuta 2004.


title: Oikeutta ja rakkautta Fagervikissa

text: Oikeutta ja rakkautta Fagervikissa ("Livet i Fagervik") on ruotsalainen draamasarja. Sarjassa on 12 jaksoa ja se esitettiin televisiossa syksyllä 2008. Sarjan pääosia näyttelevät Maria Sid ja Henrik Johansson. Sarjassa lakimies Johan ja hänen vastaanottoapulaisensa Annika pyörittävät pientä asianajotoimistoa pienellä paikkakunnalla. Suomessa sarjaa esittää YLE FST5. Sarjaan tullaan tekemään Ruotsissa uusia jaksoja vuoden 2009 aikana.


title: Alexander Baumjohann

text: Alexander Baumjohann (s. 23. tammikuuta 1987 Waltrop, Saksan liittotasavalta) on saksalainen jalkapalloilija, pelipaikaltaan keskikenttäpelaaja. Baumjohann edustaa 2. Bundesliigassa pelaavaa 1. FC Kaiserslauternia.


title: Alexander Baumjohann

text: Baumjohann pelasi juniorina Schalkessa ja nousi seuran edustusjoukkueeseen 2005. Hän siirtyi Borussia Mönchengladbachiin tammikuussa 2007. Kesällä 2009 Baumjohann siirtyi Bayern Müncheniin. Hän pelasi seurassa vain syyskauden, minkä jälkeen hän palasi Schalkeen.


title: Alexander Baumjohann

text: Baumjohann on saavuttanut Schalken riveissä Saksan cupin voiton 2011, Saksan liigacupin voiton 2005 ja kaksi Bundesliigan kakkossijaa.


title: R. Daneel Olivaw

text: R. Daneel Olivaw on Isaac Asimovin luoma fiktiivinen robotti, joka näyttää ulkokuoreltaan ihmiseltä. "R" hänen nimessään tarkoittaa "Robottia", mikä johtuu tulevaisuudessa käytettävästä robottien nimeämiskäytäntännöstä. Olivaw esiintyy seitsemässä Asimovin kirjassa (useammassa, kuin mikään muu hänen luomansa hahmo), jotka ovat ilmestymisjärjestyksessä "Teräsluolat", "Alaston aurinko", "Aamunkoiton robotit", "Robotit ja Imperiumi", "Säätiön alkusoitto", "Kohti Säätiötä" sekä "Säätiö ja maa". Hän on myös ainoa kaikissa Robotti-sarjan kirjoissa esiintyvä hahmo.


title: R. Daneel Olivaw

text: Olivawin loivat avaruuslaiset robotikot Roj Nemennuh Sarton ja Han Fastolfe Aurora-nimisellä planeetalla vuonna 5020. Hän on ensimmäinen robotti, jota ei ulkonäön puolesta voinut erottaa ihmisestä, ja tämän kyvyn ansiosta hän pystyi auttamaan Elijah Baleyta tämän murhatutkimuksissa sekä maassa, että muissa maailmoissa. He tapasivat ensimmäisen kerran "Teräsluolissa", jossa Olivawin luoja Sarton löydetään murhattuna. Ulkoisesti Olivaw on täysin samannäköinen, kuin mainittu uhri.


title: R. Daneel Olivaw

text: Olivaw poikkeaa tavanomaisista roboteista siinä, että vaikka robotiikan kolmea pääsääntöä rajoittavatkin häntä, hän kykenee vahvavan prosessointikykynsä avulla löytämään säännöistä loogisia metatasoja, jotka oikeuttavat hänet toimimaan näennäisesti robotiikan kolmea pääsääntöä vastaan.


title: Edson Braafheid

text: Edson Rene Braafheid (s. 8. huhtikuuta 1983 Paramaribo, Suriname) on alankomaalainen jalkapalloilija, pelipaikaltaan puolustaja. 176 senttimetriä pitkä Braafheid edustaa Laziota. Uransa aikana hän on edustanut myös muun muassa Eredivisien Twenteä ja Bundesliigan Bayern Müncheniä.


title: Edson Braafheid

text: Lazio ilmoitti 1. elokuuta 2014 tehneensä vuoden sopimuksen Braafheidin kanssa, joka tuli vapaana pelaajana.


title: Rare Trax

text: Rare Trax on ruotsalaisen thrash metal -yhtye Meshuggahin vuonna 2001 julkaistu kokoelma yhtyeen nauhoittamista harvinaisista kappaleista. Albumin kappaleet 2–4 ovat "Meshuggah" -EP-levyltä ja muut ovat nauhoitettuja, mutta ei aikaisemmin julkaistuja kappaleita. "Rare Trax" sisältää myös "New Millenium Cyanide Christ"- ja "Elastic" -kappaleiden videot, sekä sekalaista kiertue- ja esiintymismateriaalia.


title: Ace

text: Ace voi tarkoittaa seuraavia:


title: Sonny Listonin ja Muhammad Alin väliset nyrkkeilyottelut

text: Sonny Listonin ja Cassius Clayn/Muhammad Alin välillä käytiin vuosina 1964–1965 kaksi nyrkkeilyn raskaansarjan maailmanmestaruusottelua. Ottelut käytiin 25. helmikuuta 1964 Floridan Miami Beachissa ja 25. toukokuuta 1965 Mainen Lewistonissa.


text: Ensimmäinen ottelu valittiin "Ring Magazine" -lehden vuoden otteluksi vuonna 1964. Ottelut muistetaan Alin suuresta itseluottamuksesta sekä hänen jatkuvasta vastustajan härnäämisestään.


text: Ennen miesten ensimmäistä kohtaamista Sonny Liston oli voittanut maailmanmestaruutensa Floyd Pattersonilta ensimmäisen erän tyrmäysvoitolla ja puolustanut sitä kerran uusintaottelussa Pattersonia vastaan kaataen tämän kolmasti kanveesiin ensimmäisen erän aikana. Hallitsevana maailmanmestarina ensimmäiseen otteluun lähtenyt Liston oli molempien ottelujen ennakkosuosikki, mutta hävisi yllättäen molemmilla kerroilla nuorelle vastustajalleen; ensimmäisellä kerralla teknisellä tyrmäyksellä seitsemännessä erässä ja toisella kerralla tyrmäyksellä jo ensimmäisessä erässä.


text: Sonny Liston nousi maailmanmestariksi voitettuaan Floyd Pattersonin ylivoimaisella ensimmäisen erän tyrmäyksellä Chicagossa, Illinois’ssa. Hänen ensimmäinen haastajansa oli nuori Cassius Clay, joka oli voittanut olympiakultaa 1960 Rooman kisoissa. Haastaja oli saapunut Listonin ja Pattersonin väliseen ensimmäiseen otteluun ja noussut kehään ottelun jälkeen jättämään haasteensa hallitsevalle mestarille. Kun vastausta haasteeseen ei tullut, vaan Liston päätti Clayn sijasta kohdata Pattersonin uusintaottelussa Las Vegasissa Nevadassa, Clay toisti temppunsa, jolloin Liston päätti hyväksyä haasteen. Clay on muistelmissaan sanonut käyneensä läpi suuremman kampanjan titteliottelun saadakseen "kuin useimmat ehdokkaat presidentinvaaleissa".


text: Nyrkkeilyn asiantuntijat pitivät vasta 22-vuotiasta haastajaa Cassius Clayta lähinnä vitsinä, vaikka hän olikin voittanut kaikki 19 ammattilaisotteluaan päästessään ensimmäistä kertaa ottelemaan raskaan sarjan maailmanmestaruudesta. Mestari Sonny Liston oli kymmenvuotisella urallaan otellut 36 ottelua, joista hän oli hävinnyt ainoastaan yhden pisteillä. Häntä pidettiin haastajaa teknisesti parempana nyrkkeilijänä ja nyrkkeilyasiantuntijat mielsivät hänet jo tuolloin yhdeksi kaikkien aikojen suurimmista mestareista, verraten häntä samantyylisiin legendoihin, kuten Rocky Marciano ja Joe Louis. "The Ring" -lehden perustaja Nat Fleisher oli jo julistanut Listonin kaikkien aikojen parhaimmaksi nyrkkeilijäksi hänen voitettuaan maailmanmestaruutensa, ja entinen maailmanmestari Joe Louis sanoi Listonin pysyvän mestarina niin kauan, kuin haluaa. Hallitseva mestari olikin ottelun selkeä ennakkosuosikki vedonlyöntikertoimin 7–1.


text: Ottelu päätettiin käydä 25. helmikuuta 1964 Miami Beachissa ja siinä ratkaistiin kahden merkittävimmän nyrkkeilyliiton, WBC:n ja WBA:n, maailmanmestaruudet.


text: Clayn poikkeuksellinen itsevarmuus huvitti monia lajia seuranneita. Hän julisti jo hyvissä ajoin olevansa seuraava raskaan sarjan maailmanmestari ja kuvaili itseään sanoin: ”Olen suurin, olen kaunein!” Kun toimittaja kysyi häneltä, pelkääkö hän Sonny Listonia, hän vastasi ”mustien pelkäävän valkoisia paljon enemmän kuin mustia”. Myöhemmin Clay on myöntänyt pitäneensä Listonia pelottavana vastustajana. Haastajan itsevarmat lausunnot huvittivat Listonia, joka ihmetteli ääneen, kuinka saada nyrkkinsä haastajan suuresta suusta ulos. Cassius Clayn tapana oli myös ollut ammattilaisurallaan ennustaa, missä erässä hänen ottelunsa päättyvät. Kun hän eräässä haastattelussa ilmoitti ottelun päättyvän kahdeksannessa erässä, oli Liston todennut, että pelkästään kaksi riittää.


text: Ottelua edelsivät haastajan ennennäkemättömät tempaukset, jotka herättivät ihmisten kiinnostuksen ottelua kohtaan. Clay esimerkiksi tunkeutui Listonin harjoitussalille ja jopa hänen kotiinsa Denveriin nimittelemään tätä ”rumaksi karhuksi”. Clay soitti puhelinkopista kaikille Denverin sanomalehdille ja televisiokanaville matkien vanhan naisen ääntä. Hän kertoi lehdille haastaja Cassius Clayn aikovan ”tunkeutua Listonin kotiluolaan yöllä”. Clay otti mukaansa karhunraudat ja turkin ja meni Listonin pihalle, jolloin hiilihangolla aseistautunut Liston käski häntä poistumaan. Poliisi ehti saapua paikalle ennen tilanteen kärjistymistä. Clay jatkoi häirintä-taktiikkaansa vielä ottelua edeltäneessä punnituksessa, jossa hän huusi tyrmäävänsä Listonin kahdeksannessa erässä. Monet, kuten paikalla ollut nyrkkeilyliiton tarkkailija, pitivät tätä merkkinä haastajan hermostuneisuudesta, vaikka Clayn lääkäri totesi hänen olleen täysin normaali punnituksen jälkeen suoritetuissa tutkimuksissa. Listonin kiusaaminen oli osa Clayn ottelustrategiaa, sillä hän halusi ärsyttää vastustajaansa niin, ettei tämä kehässä pystyisi keskittymään lainkaan tekniikkaan. Nyrkkeilykomissio rankaisi Clayta hänen käytöksestään punnituksessa 2000 $ sakoilla.


text: Cassius Clayn yllättävä toiminta ja itsevarmat lausunnot saivat lopulta Listoninkin hämilleen, sillä hän ei enää tiennyt, oliko hänen vastustajansa peloissaan vai hullu. Liston yritti vielä ennen kamppailua nujertaa vastustajan pelätyllä tuijotuksellaan, johon Clay tyytyi vastaamaan: ”I’ve got you now Chump!”.


text: Ensimmäisessä erässä Clay vältteli aggressiivista Listonia ja väisteli tanssia muistuttavalla tyylillään hänen lujia iskujaan, lyöden tätä samalla pitkällä jabillaan aina, kun pystyi. Liston yritti ajaa vastustajaansa takaa ja lyödä tätä voimakkailla koukuillaan vartaloon, kuitenkin tuloksetta. Kolmannen erän alkaessa Clay johti ottelua ja oli saanut Listonin silmäkulmat vuotamaan verta, mutta Listonin lyömät osumat pitivät ottelun tasaisena.


text: Neljännen ja viidennen erän välisellä tauolla Listonin silmien ympärille levitettiin voidetta, jonka piti vähentää verenvuotoa. Epähuomiossa tätä ainetta joutui myös hänen käsineisiinsä ja sitä kautta Clayn silmiin. Aine sokaisi Clayn niin pahasti, että hän ehdotti erätauon aikana jopa ottelun keskeyttämistä, mutta valmentaja Angelo Dundee torjui tämän mahdollisuuden. Kuudennen erän alkaessa Clay sai näkönsä takaisin ja kykeni jatkamaan ottelua täysipainoisesti. Hän sai lyötyä muutamia kovia iskuja Listonin kasvoihin. Seitsemännen erän alkaessa Liston ei poistunutkaan kulmauksestaan, koska hänen olkapäänsä oli kipeytynyt, ja Clay julistettiin voittajaksi teknisellä tyrmäyksellä. Ensimmäistä kertaa nyrkkeilyn raskaan sarjan maailmanmestaruusottelu oli päättynyt hallitsevan mestarin luovuttamiseen. Ottelu oli päättymishetkellään kehätuomari Barney Felixin ja arvostelutuomarien tekemien laskelmien mukaan tasatilanteessa.


text: Kamppailu palkittiin "Ring Magazinen" jakamalla "Vuoden ottelu" -tittelillä. Koska ottelun tulos oli ollut yllättävä, alkoi lehdistön keskuudessa liikkua huhuja ennalta sovitusta tuloksesta suurien vedonlyöntivoittojen toivossa, vaikka kehälääkäri olikin todennut Listonin vamman todellisuuden. Las Vegasin vedonlyöntitoimistot kuitenkin vahvistivat, ettei haastajan puolesta ollut lyöty epäilyttävän suuria vetoja.


text: Voitettuaan ensimmäisen kohtaamisen ja maailmanmestaruuden, kehui Clay ravistelleensa maailmaa ja kysyi yleisöltä huutamalla, kuka on suurin nyt. Ottelua seuraavana päivänä Clay ilmoitti liittyneensä "Nation of Islamiin" ja muuttavansa nimensä Cassius X:ksi. Myöhemmin hän otti käyttöön järjestön johtaja Elijah Muhammadin hänelle antaman musliminimen Muhammad Ali, joka tarkoittaa ylistämisen arvoista. Uusintaottelusta Listonin ja Alin välillä alettiin luonnollisesti puhua ja Ali hyväksyikin Listonin antaman haasteen. WBA-liitto ei kuitenkaan hyväksynyt Listonia Alin haastajaksi, koska hän ei ollut liiton nimeämä ykköshaastaja, ja otti Alilta tämän maailmanmestaruuden pois. Alin ja Listonin välisessä uusintaottelussa panoksena oli ainoastaan WBC:n maailmanmestaruusvyö. Molemmille osapuolille maksettiin kohtaamisesta 480 657 dollarin palkkio.


text: Liston ja Ali kohtasivat uudelleen 25. toukokuuta vuonna 1965 Mainen Lewistonissa. Ottelua oli jouduttu siirtämään kerran Clayn jouduttua tyräleikkaukseen. Ennen ottelun alkua Listonin harjoittelu ei sujunut hyvin, vaikka hän treenasi kovemmin kuin koskaan ennen ja harjoituksissaan häntä oli tukemassa myös entinen maailmanmestari Joe Louis. Sonny Liston oli jälleen kamppailun ennakkosuosikki, mutta tällä kertaa vain 8–5-suhteella.


text: Kamppailun alettua Ali liikkui nopeasti ympäriinsä tanssiliikkein, yrittäen pitää etäisyyttä vastustajaansa. Yllättäen hän löi äärimmäisen nopean oikean (tunnetaan nimellä "Phantom punch", nk. "ankkuri-isku", lyhyt yliolanisku oikealla), joka kaatoi Listonin kanveesiin ensimmäistä kertaa urallaan. Nopea isku jäi monilta katsojilta huomaamatta. Kaadettuaan Listonin Ali jäi seisomaan hänen viereensä huutaen ja uhoten kehätuomarina toimineen entisen maailmanmestari Jersey Joe Walcottin yrittäessä saada hänet takaisin kulmaukseensa. Tuomari unohti tämän vuoksi laskea Listonille lukua ja hän pääsi nousemaan ylös kanveesista. Miehet jatkoivat tämän jälkeen ottelua, kunnes tuomari kävi tiedustelemassa ajanottajalta, kauanko Liston oli ollut kanveesissa. Tämän kerrottua ajan, päätti tuomari keskeyttää ottelun julistaen Alin voittajaksi tyrmäyksellä. Ensimmäistä erää oli tyrmäyshetkellä oteltu vain 1 minuutti ja 58 sekuntia, mutta eri lähteiden ilmoittamat ajat saattavat vaihdella muutaman sekunnin tarkkuudella. Alun perin ottelun ilmoitettiin kestäneen vain minuutin.


text: Jälleen kerran ottelu herätti epäilyksiä sopupelistä osapuolien välillä, jopa enemmän kuin Miamin kohtaaminen oli aiheuttanut. Kaksi vuotta myöhemmin antamassaan haastattelussa Liston kielsi tämän mahdollisuuden jyrkästi. Hän on itse sanonut, että Ali sattui vain lyömään häntä oikealla hetkellä, kun hänen tasapainonsa ei ollut kunnossa. Ali taas on sanonut halunneensa toisessa ottelussa todistaa kaikille, ettei ensimmäinen voitto ollut johtunut sopupelistä tai Listonin olkapään kipeytymisestä, minkä takia hän suunnitteli voittavansa Listonin selvästi: "En halunnut antaa hänen keksiä tekosyitä tai luovuttaa. Siksi toivoin hänen nousevan".


text: Muhammad Ali jatkoi Liston-voittojensa jälkeen uraansa hallitsevana raskaansarjan WBC-liiton maailmanmestarina. Hän puolusti maailmanmestaruuttaan yhdeksän kertaa voitokkaasti ja voitti lopulta takaisin myös aiemmin menettämänsä WBA-liiton maailmanmestaruuden, kunnes joutui ottelukieltoon kieltäydyttyään lähtemästä Vietnamin sotaan vuonna 1967. Hän palasi vielä tämän jälkeen nyrkkeilykehään ja voitti maailmanmestaruutensa takaisin vuonna 1974. Sonny Liston taas piti vuoden tauon otteluista nöyryyttävän ensimmäisen erän tappionsa jälkeen ja palasi kehään yllättäen Ruotsissa vuonna 1966 käydyssä kamppailussa. Hän jatkoi uraansa aina vuosikymmenen loppuun asti kärsien vain yhden tappion tuona aikana NABF:n Pohjois-Amerikan mestaruusottelussa. Maailmanmestaruusotteluun hän ei enää päässyt. Liston löydettiin kuolleena vuonna 1971 kotoaan Las Vegasissa.


title: Thomas Kraft

text: Thomas Kraft (s. 22. heinäkuuta 1988 Kirchen) on saksalainen jalkapallomaalivahti. Hän edustaa Bundesliigassa pelaavaa Hertha BSC:tä.


title: Kaarlo Nyberg

text: Kaarlo Kustaa Nyberg () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Saksassa hänelle myönnettiin toisen luokan Rautaristi ansioistaan itärintamalla. Myöhemmin hän osallistui Suomen sisällissotaan joukkueenjohtajana Valkoisessa armeijassa.


title: Kaarlo Nyberg

text: Hänen vanhempansa olivat virvoitusjuomatehtailija Heikki Nyberg ja Anna Maria Nousiainen. Hän kävi kansakoulun ja kaksi luokkaa Kajaanin yhteiskoulua.


title: Kaarlo Nyberg

text: Nyberg liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 5. maaliskuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Kaarlo Nyberg

text: Nyberg astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 5. Jääkärirykmentin 15. jääkäripataljoonan 3. komppaniaan. Hän osallistui sisällissodan taisteluihin Karjalankannaksella.


title: Kaarlo Nyberg

text: Nyberg siirrettiin sisällissodan jälkeen 2. heinäkuuta 1918 alkaen joukkueenjohtajaksi 3. Divisioonan tiedonantovälinekomppaniaan, josta hänet siirrettiin edelleen 2. helmikuuta 1921 Kenttälennätinpataljoonaan. Armeijasta hän erosi 28. maaliskuuta 1923 ja kuoli keuhkotautiin 15. helmikuuta 1929.


title: Jne.

text: Jne. voi tarkoittaa:


title: Tamara Manina

text: Tamara Ivanovna Manina (, s. 5. syyskuuta 1934 Petroskoi) on entinen neuvostoliittolainen telinevoimistelija ja olympiavoittaja.


title: Tamara Manina

text: Manina voitti Melbournen 1956 olympialaisissa kultaa telinevoimistelun joukkuekilpailussa ja saavutti hopeaa puomilla ja hypyssä sekä pronssia yhteisvoimistelussa. Henkilökohtaisessa moniottelussa hän sijoittui kuudenneksi, permannolla yhdeksänneksi ja nojapuilla 16:nneksi. Kahdeksan vuotta myöhemmin Tokion 1964 olympialaisissa hän voitti kultaa joukkuekilpailussa ja saavutti hopeaa puomilla. Moniottelussa hän sijoittui 14:nneksi.


title: Tamara Manina

text:
Rooman MM-kilpailuissa 1954 Manina voitti kultaa joukkuekilpailussa, permannolla ja hypyssä. Moskovan MM-kilpailuissa 1958 hän voitti kultaa joukkuekilpailussa ja saavutti hopeaa hypyssä sekä pronssia moniottelussa. Prahan MM-kilpailuissa 1962 hänen mitalisaaliinsa oli kultaa joukkuekilpailusta ja hopeaa hypystä.
Bukarestin EM-kilpailuissa 1957 Manina saavutti hopeaa hypyssä ja pronssia puomilla. Krakovan EM-kilpailuissa 1959 hän sai hopeaa permannolla.


title: Aguirre – jumalan viha

text: Aguirre – jumalan viha ("Aguirre, der Zorn Gottes") on saksalaisen Werner Herzogin elokuva vuodelta 1972. Espanjalaisten valloittajien johtaja (Klaus Kinski) etsii siinä tarunomaista kultakaupunkia Eldoradoa 1500-luvun Etelä-Amerikassa.


title: Aguirre – jumalan viha

text: Tarinan pohjana Herzog on käyttänyt alkuperäiseen retkikuntaan kuuluneen papin Caspar de Carvajalin (elokuvassa Del Negro) päiväkirjoja.


title: Aguirre – jumalan viha

text: Espanjalainen retkikunta etsii 1560-luvun Perussa El Doradoa. Tehtävä vaikuttaa mahdottomalta, ja viimeisenä toivonaan retkikunnan johtaja lähettää pienemmän joukon syvemmälle viidakkoon aarteen perään. Pian tässä joukossa ottaa vallan Lope de Aguirre, joka on päättänyt onnistua tehtävässä, maksoi mitä maksoi.


title: Aguirre – jumalan viha

text: "Aguirre" on kuuluisa ohjaaja Herzogin ja pääosan esittäjä Kinskin yhteenotoista kuvausten aikana. Itse draamalle kaksikon henkientaiston on nähty olleen kuitenkin hyvästä.


title: Aguirre – jumalan viha

text: "Aguirre" sai ensi-iltansa Suomessa vasta vapunpäivänä 1981, yli kahdeksan vuotta maailmanensi-iltaa myöhemmin.


title: Aguirre – jumalan viha

text: Kriitikko Arto Pajukallio on luonnehtinut teosta ”hurjaksi hulluuden runoelmaksi”, jossa kuvaus ja progeyhtye Popol Vuhin etnisesti värittynyt musiikki tukevat toisiaan mykistävän runollisesti.


title: Aguirre – jumalan viha

text: "Kansan Uutisten" Harri-Ilmari Moilasen mielestä Kinskin suorituksessa on osuvaa riivatun kiihkoa. Herzogin teos on hänestä vaikuttava kuvaus inhimillisestä pakkomielteestä ja hinnasta, jonka sen seuraamisesta voi joutua maksamaan.


title: Aguirre – jumalan viha

text: "The New York Timesin" kriitikot valitsivat "Aguirren" vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.


title: Margarita Nikolajeva

text: Margarita Nikolajevna Nikolajeva (, 23. syyskuuta 1935 Ivanovo, Neuvostoliitto – 21. joulukuuta 1993 Odessa, Ukraina) oli neuvostoliittolainen telinevoimistelija ja olympiavoittaja.


title: Margarita Nikolajeva

text: Nikolajeva voitti Rooman 1960 olympialaisissa kultaa telinevoimistelun joukkuekilpailussa ja hypyssä. Hän sijoittui neljänneksi henkilökohtaisessa moniottelussa ja puomilla. Hän ei saavuttanut urallaan yhtään MM- tai EM-mitalia.


title: Hämeenlinnan linnalääni

text: Hämeenlinnan linnalääni vastasi Hämeen maakuntaa, jossa Ruotsi vakiinnutti valtansa vuoden 1250 tienoilla. Omistuksen puolustamiseksi aloitettiin Hämeen linnan rakentaminen Vanajan vanhan kauppapaikan tuntumaan.


title: Kokemäenkartanon linnalääni

text: Kokemäenkartanon linnalääni oli yksi yhdeksästä Suomessa toimineesta linnaläänistä. Se käsitti Satakunnan historiallisen maakunnan. Keskuspaikkana oli aluksi Kokemäki ja vuodesta 1558 lähtien Pori.


title: Kokemäenkartanon linnalääni

text: Kokemäenkartanon linnaläänin tarkkaa perustamisajankohtaa ei tiedetä. Asiakirjoissa nimitystä käytetään ensimmäisen kerran vasta niinkin myöhään kuin 1513. Linnalääniä edelsi kuitenkin "Satakunnan voutikunta", josta ensimmäinen maininta on vuodelta 1348.


title: Kokemäenkartanon linnalääni

text: Vuonna 1331 on eräs Kokemäellä päivätty kirje vahvistettu Satakunnan maakunnan sinetillä. Se on varhaisin nykypäivään säilyneissä asiakirjoissa oleva maininta Satakunnasta.


title: Kokemäenkartanon linnalääni

text: Satakunnan voutikunnan ensimmäinen hallintokeskus oli Kokemäenjoessa sijainneessa Linnaluodossa ollut Kokemäen linna. Kuningas Albrekt Mecklenburgilaisen käskystä vuonna 1367 tapahtuneen linnan purkamisen jälkeen hallinto siirtyi 1370-luvun alkuun mennessä parin kilometrin päähän perustettuun Kokemäenkartanoon. Keskuspaikkana saattoi 1300-luvun lopulla jonkin aikaa toimia myös joessa Kokemäenkartanon edustalla mahdollisesti sijainnut "Aborghin linna". Viimeistään 1440-luvulla hallintokeskuksena toimi Kokemäenkartano.


title: Kokemäenkartanon linnalääni

text: Vuonna 1412 Satakunta jaettiin kahtia Ylä- ja Ala-Satakunnan kihlakuntiin. Ylä-Satakunnan kihlakuntaan "(Öfre Satakunda Härad)" kuuluivat 1600-luvun alussa Hämeenkyrön, Karkun, Tyrvään, Ruoveden, Pirkkalan, Kangasalan, Lempäälän sekä Vesilahden hallintopitäjät ja Ala-Satakunnan "(Nedre Satakunda Härad)" kihlakuntaan Ulvilan, Kokemäen, Huittisten, Eurajoen, Lapin, Euran sekä Loimaan hallintopitäjät.


title: Kokemäenkartanon linnalääni

text: Kokemäenkartanon linnaläänin hallinto siirrettiin 1558 Kokemäeltä samana vuonna perustettuun Porin kaupunkiin. Kaupungin perustanut Juhana Herttua rakensi nykyisen Keski-Porin kirkon paikalle hallinnollisena keskuspaikkana toimineen Porin kuninkaankartanon. Juhanan tarkoituksena oli rakentaa Poriin myös linna, mutta suunnitelma ei koskaan toteutunut.


title: Kokemäenkartanon linnalääni

text: Kokemäenkartanon linnaläänin korvasi vuonna 1634 hallintouudistuksen yhteydessä muodostettu Turun ja Porin lääni.


title: Toivo Nousiainen

text: Toivo Henrikki Nousiainen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa Kuopion valtaukseen ja myöhemmin joukkueenjohtajana Valkoisen armeijan jääkärijoukoissa.


title: Toivo Nousiainen

text:
Hänen vanhempansa olivat kauppias Heikki Nousiainen ja Linda Maria Boehm. Hänet vihittiin avioliittoon vuonna 1923 Toini Schadewitzin kanssa.
Hän kävi viidennen luokan Savonlinnan reaalilyseota.


title: Toivo Nousiainen

text: Nousiainen liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 23. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamakomennuksen jälkeen Nousiainen siirrettiin 10. heinäkuuta 1917 alkaen pataljoonan 2. konekiväärikomppaniaan.


title: Toivo Nousiainen

text:
Nousiainen saapui takaisin Suomeen aselaiva S/S Equityn toisella retkellä Aspuskäriin Merikarvialle 8. joulukuuta 1917. Merikarvialta hän sai Uudelta metsätoimistolta määräyksen matkustaa Kuopioon, missä hänen oli määrä kouluttaa paikallisia suojeluskuntajoukkoja. Joukkojen koulutuksen jälkeen hän osallistui Kuopion valtaukseen joukkueenjohtajana Kuopion suojeluskunnan 1. komppaniassa. Seuraavaksi hänet määrättiin Kuopiossa muodostettuun konekiväärikomennuskuntaan, joka lähetettiin Mannerheimin määräyksestä 11. helmikuuta 1918 Savon rintamalle Mikkeliin ja edelleen Mäntyharjulle yhdessä Kuopion 1. ja 2. suojeluskuntakomppanian kanssa. Nousiainen osallistui kyseisessä komennuskunnassa taisteluihin Mäntyharjulla ja Varkaudessa. Myöhemmin hänet siirrettiin 28. helmikuuta 1918 alkaen joukkueenjohtajaksi 3. Jääkärirykmentin 5. jääkäripataljoonan konekiväärikomppaniaan ja osallistui sen riveissä taisteluihin Tampereella sekä Viipurissa.
Nousiainen jatkoi sisällissodan jälkeen palvelustaan 3. Jääkärirykmentissä, josta muodostettiin myöhemmin ensin Savon jääkärirykmentti 3 ja sitten Uudenmaan rykmentti. Hän toimi rykmentissä 1. konekiväärikomppanian päällikkönä. Armeijasta hän erosi 16. toukokuuta 1921 ja liittyi sen jälkeen suojeluskuntajärjestöön. Suojeluskunnissa hän toimi paikallispäällikkönä Varkauden suojeluskunnassa. Varkaudesta hän siirtyi Kuopioon, missä hänet nimitettiin 1. helmikuuta 1925 Kuopion suojeluskuntapiirin IV alueen päälliköksi. Suojeluskunnista hän erosi 31. tammikuuta 1926 ja kuoli vielä samana vuonna.


title: Korsholman linnalääni

text: Korsholman linnalääni oli keskiaikainen ruotsalainen linnalääni Perämerta ympäröivällä alueella. Linnalääni ulottui alun perin Uumajan seudulta lännessä aina Vaasaan saakka idässä. Se sai nimensä Vaasan edustalla olevasta Korsholman linnasta, joka mainitaan ensimmäisen kerran Bo Joninpoika Gripin testamentissa vuonna 1384 nimellä "Krytzeborg".


title: Korsholman linnalääni

text: Bo Joninpoika oli vuodesta 1374 ollut kaikkien Suomen läänien sekä Suur-Hälsinglandin hallitsija. Hänen kuolemansa jälkeen vitaaliveljet olivat herroina Korsholmassa, mutta luovuttivat vuonna 1399 linnan alueineen kruunulle. Kuningatar Margareeta asetti entisen vitaaliveljen Otte Peccatelin linnanvoudiksi. Bridget Ottentytär Peccatel, joka oli todennäköisesti hänen tyttärensä, nai vuonna 1428 Nils Gustafinpoika Båtin Rossvikin suvusta. Hänestä tuli seuraava Korsholman linnan vouti.


title: Korsholman linnalääni

text: Viimeistään tähän aikaan Perämeren ympäristö muodosti erillisen linnalääniin. Hallinnollinen yhteys Hälsinglandiin oli lopullisesti katkennut.


title: Korsholman linnalääni

text: Vuonna 1413 tehtiin verollepano seuraavissa Korsholman linnaläänin pitäjissä: Mustasaari, Kyrö, Kemi ja Ranta (muodostivat yhden pitäjän), Tornio, Luulaja, Piitime, Skellefteå, Lövånger, Bygdeå ja Uumaja.


title: Korsholman linnalääni

text: Nils Gustafinpojan kuoleman jälkeen valtionhoitaja Kaarle Knuutinpoika Bonde otti haltuunsa Korsholman linnaläänin ja koko Suomen. Hänen vastustajansa Krister Niilonpoika Vaasa onnistui kuitenkin voittamaan kuningas Kristoferin luottamuksen ja sai riistettyä Kaarle Knuutinpojalta suuren osan läänistä. Ratkaisu johti siihen että Korsholman linnalääni jaettiin vuonna 1435 kahteen laamannikuntaan Upsalan ja Turun hiippakuntien välisen rajan mukaisesti, Kemijoesta hieman pohjoiseen.


title: Korsholman linnalääni

text: Vuonna 1441 myös itse lääni jaettiin saman rajan mukaisesti. Entisen suurläänin länsiosaa alettiin nimittää Västerbotteniksi ja itäosaa Pohjanmaaksi (ruotsiksi Österbotten). Tästä lähtien Korsholman lääni käsitti ainoastaan Pohjanmaan. Kaarle Knuutinpojan jälkeen lääniä hallitsivat useat muut Ruotsin ylimykset. Tunnetuimpia heistä on Sten Sture vanhempi. Vuoden 1634 lääniuudistuksen jälkeen entisen Korsholman linnaläänin alue tuli kuulumaan Pohjanmaan lääniin


title: Korsholman linnalääni

text: Vielä vuonna 1569 käyttivät Västerbottenin talonpojat Korsholman läänin länsiosan (provincie Corsholms partis occidentalis) sinettiä. Sillä sinetöitiin säädyn uskollisuudenvala Juhana III:lle. Vaakunassa kaksi karhua hyökkää miestä vastaan.


title: Savonlinnan linnalääni

text: Savonlinnan linnalääni hallinnoi Olavinlinnasta käsin Savon maakuntaa. Linnan rakentaminen aloitettiin vuonna 1475 tarkoituksena vakiinnuttaa Ruotsin valta Etelä-Savon uudisasutusalueilla.


title: Alois Hudec

text: Alois Hudec (12. heinäkuuta 1908 Račice, Jihomoravský – 23. tammikuuta 1997 Praha) oli tšekkoslovakialainen telinevoimistelija ja olympiavoittaja. Eri telineistä hän menestyi parhaiten renkailla.


title: Alois Hudec

text: Hudec voitti Berliinin 1936 olympialaisissa kultaa rengasvoimistelussa. Lisäksi hän sijoittui neljänneksi joukkuekilpailussa, henkilökohtaisessa moniottelussa ja nojapuilla, kymmenenneksi rekillä, 11:nneksi permannolla, 18:nneksi hypyssä sekä 26:nneksi hevosella. Hän voitti renkailla maailmanmestaruuden Budapestissa 1934 ja Prahassa 1938. Jälkimmäisissä kisoissa hän saavutti hopeaa permannolla, nojapuilla ja rekillä.


title: Zdeněk Růžička

text: Zdeněk Růžička (s. 15. huhtikuuta 1925 Ivančice) on tšekkoslovakialainen telinevoimistelija ja olympiamitalisti.


title: Zdeněk Růžička

text: Růžička osallistui kolmiin olympialaisiin. Lontoossa 1948 hän saavutti pronssia permannolla ja renkailla. Lisäksi hän sijoittui joukkuekilpailussa kuudenneksi, henkilökohtaisessa moniottelussa ja nojapuilla seitsemänneksi, rekillä 17:nneksi, hevosella 30:nneksi sekä hypyssä 46:nneksi. Kaksissa seuraavissa kisoissa hän ei enää yltänyt mitaleille. Helsingissä 1952 hän sijoittui joukkuekilpailussa seitsemänneksi, moniottelussa 30:nneksi, renkailla 14:nneksi, hevosella 15:nneksi permannolla 34:nneksi, rekillä 47:nneksi, nojapuilla 71:nneksi ja hypyssä 87:nneksi. Melbournessa 1956 hän sijoittui joukkuekilpailussa neljänneksi, moniottelussa 26:nneksi, rekillä kymmenenneksi, renkailla 22:nneksi, permannolla 29:nneksi, nojapuilla 33:nneksi, hevosella 38:nneksi ja hypyssä 39:nneksi.


title: Sohvi Seppälä

text: Sohvi Anniina Seppälä (s. 16. heinäkuuta 1983 Kotka) on suomalainen kolmiloikkaaja. Hän edustaa Karhulan Urheilijoita ja häntä valmentaa Matti Kartila. Vuoteen 2004 asti häntä valmensi Ari Väänänen.


title: Sohvi Seppälä

text: Hänen ennätyksensä on 13,23, jonka hän hyppäsi Riminissä, Italiassa 3. heinäkuuta 2008. Saavuttaessaan SM-hopeaa Kalevan kisoissa 2007 Lappeenrannassa 4. elokuuta 2007 hän hyppäsi myötätuulituloksen 13,45.


title: Sohvi Seppälä

text: Hallissa hän on hypännyt 13,06 Jyväskylässä 8. helmikuuta 2008. Pituutta hän on hypännyt 585 hallissa ja 584 ulkona (596 myötätuulessa).


title: Přemysl Krbec

text: Přemysl Krbec (s. 28. tammikuuta 1940 Litovel) on entinen tšekkoslovakialainen telinevoimistelija, joka eri telineistä menestyi parhaiten hypyssä.


title: Přemysl Krbec

text: Krbec voitti telinevoimistelun hypyn maailmanmestaruuden Prahassa 1962. Joukkuekilpailussa hän sai pronssia. Belgradissa 1963 hän voitti hypyn Euroopan-mestaruuden. Tokion olympialaisissa 1964 hän sijoittui joukkuekilpailussa kuudenneksi ja henkilökohtaisessa moniottelussa 45:nneksi. Hypyn karsinnassa hän oli yhdeksäs eikä selviytynyt telineen loppukilpailuun.


title: Komipermjakkien kirjallisuus

text: Venäjällä lähinnä Permin Komissa asuvien komipermjakkien kirjallisuus syntyi 1920–1930-luvuilla. Varsinkin alkuvaiheessa sen perustana oli kansanrunous, venäläisen kirjallisuuden mallit sekä komisyrjääneiltä saadut vaikutteet.


title: Komipermjakkien kirjallisuus

text: Ensimmäinen komipermjakinkielinen runokokoelma "Goradźuĺ" (”Soiva pisara”) ilmestyi Syktyvkarissa vuonna 1923. Vuonna 1926 Kudymkarissa alettiin julkaista sanomalehteä "Göriś" (”Kyntäjä”) ja vuonna 1930 perustettiin Permin Komin kirjakustantamo. 1930-luvun alussa painettiin lastenlehtiä "Dźuĺźan kai" (”Laululintu”), "Bičirok" (”Kipinä”) ja "Tom udarńik" (”Nuori iskuri”). Vuonna 1935 perustettiin kansallinen ammattiteatteri. Komipermjakinkielisiä kaunokirjallisia teoksia julkaistiin myös komisyrjäänien kirjallisuuslehdessä "Ordym" (”Polku”, nykyään "Voivyv kodźuv") ja antologiassa "Komi gižyśjas" (”Komikirjailijoita”, 1926).


title: Komipermjakkien kirjallisuus

text: Komipermjakkien kirjallisuuden perustanlaskijoita olivat Andrei Zubov ja Mihail Lihatšov. Zubov ammensi runouteensa vaikutteita kansanperinteestä. Hänen keskeinen teemansa on naisen kohtalo. Vuonna 1929 ilmestyi hänen runokokoelmansa "Öndža" (”Mitä lie”) ja vuonna 1933 runoelma "Viĺ tui vylöt" (”Uutta tietä pitkin”). Lihatšovin proosateosten aiheena olivat maaseudun yhteiskunnalliset muutokset. Vuosina 1928–1931 julkaistiin hänen ensimmäiset kertomuksensa ja vuonna 1936 ensimmäinen komipermjakinkielinen romaani "Menam zon" (”Poikani”). Molemmat kirjailijat laativat myös lastenkirjallisuutta ja äidinkielen oppikirjoja. Muita tuon ajan kirjailijoita olivat Vasili Derjabin (1894–1968), Nikolai Popov (1902–1975), Stepan Karavajev (1908–1974) ja Fjodor Tarakanov (1900–1997). Andrei Zubov ja Mihail Lihatšov menehtyivät Stalinin vainoissa ja Tarakanov joutui 17 vuodeksi vankileirille.


title: Komipermjakkien kirjallisuus

text: Toisen maailmansodan aikana suurin osa Permin Komin kirjailijoista oli rintamalla, jossa monet heistä saivat surmansa. Isänmaallista runoutta julkaisivat Nikolai Popov, Stepan Karavajev sekä sodassa kaatunut Ivan Gagarin (1917–1942). Sodanjälkeiselle ajalle tyypillisiä siloteltuja kuvauksia ja kertomuksia laati Ivan Šadrin. Vuonna 1949 alettiin julkaista kaunokirjallista aikakauskirjaa, joka nykyään ilmestyy nimellä "Ińva".


title: Komipermjakkien kirjallisuus

text: 1950–1960-lukujen vaihteessa komipermjakkien kirjallisuuselämä vilkastui ja Stalinin vainoissa menehtyneiden kirjailijoiden teokset julkaistiin uudelleen. Etusijalle nousi realistinen maaseudunkuvaus, lyyrinen proosa ja kansanperinteen aiheet. Tänä aikana julkaistuja kertomuskokoelmia ja pienoisromaaneja ovat Valerian Batalovin (1926–1998) "Śökyt pondotčöm" (”Vaikea alku”, 1959) ja "Šapka-požum" (”Lakkimänty”, 1965), Vasili Klimovin (s. 1927) "Gavkalön bed’" (”Gavkan sauva”, 1968), Ivan Mininin (1926–1990) "Čövpan mys dyn" (”Tšelpan-mäen luona”, 1962), "Panyt ujis töliś" (”Vastaan lipui kuu”, 1968), "Boboĺ Vańalön šapka" (”Bobol Ivanin hattu”, 1972). Vuosina 1970 ja 1975 ilmestyi Valerian Batalovin historiallinen romaani "Jugdikö" (”Aamun koittaessa”). Venäjänkielisiä sotakuvauksia kirjoitti Anatoli Bajandin (1927–1962).


title: Komipermjakkien kirjallisuus

text: Vanhemman polven runoilijat Sergei Karavajev, Nikolai Popov ja Mihail Vavilin (1921–1992) sekä nuoremmat Vasili Klimov ja Ivan Minin kirjoittivat lähinnä kansalaislyriikkaa. Henkilökohtaisempi runous nousi esiin 1980-luvulla Fjodor Istominin (s. 1954), Galina Batševan (s. 1952) ja Anna Istominan (s. 1964) teoksissa. Samaan aikaan ilmestyi myös laajoja proosateoksia: Timofei Fadejevin (1937–1992) romaanit "Tuivežžez" (”Tienhaarat”, 1981) ja "Ybšar" (”Kiuru”, 1989), Vasili Klimovin "Gubĺan" (1987) sekä Semjon Fedosejevin "Śöd cvettez" (”Mustat värit”, 1994). Komipermjakinkielistä näytelmäkirjallisuutta edusti vuosikymmenten ajan lähes yksin Spiridon Možajev (1906–1989).


title: Tiia Tikkanen

text: Tiia Tikkanen (s. 10. lokakuuta 1990) on suomalainen jalkapalloilija, pelipaikaltaan hyökkääjä. Hän on pelannut Naisten Liigaa SC Raisiossa ja Turun Palloseurassa. Hän kuului Suomen joukkueeseen vuoden 2006 alle 20-vuotiaiden MM-kisoissa mutta ei pelannut yhtään ottelua.


title: Tiia Tikkanen

text: Tikkanen oli jo nuorena pelaajana liigakaudella 2006 joukkueensa SC Raision paras maalintekijä kuudella maalilla. Seuraavalla kaudella hän teki liigassa kolme maalia. SC Raision luovuttua sarjapaikasta Tikkanen siirtyi Turun Palloseuraan ja oli heti kaudella 2008 joukkueensa paras maalintekijä 13 liigamaalilla. Kaudella 2009 hän teki liigassa kuusi maalia ja kaudella 2010 kaksi maalia. Kausilla 2011 ja 2012 Tikkanen oli jälleen TPS:n paras maalintekijä, saldona kahdeksan maalia kummallakin kaudella. Kaudella 2013 hän teki TPS:lle kuusi liigamaalia.


title: Tiger (1546)

text: Tiger eli Tyger oli 200-tonninen Henrik VIII:n laivastoon kuulunut kaljuuna, joka oli rakennettu Deptfjordissa vuonna 1546.


title: Tiger (1546)

text: Alus oli vuonna 1588 osana laivasto-osastoa, joka oli torjumassa Espanjan suurta armadaa ja jota komensi Lord High Admiral Charles Howardin tehtävään nimittämä lordi Henry Seymour. Taistelun kuluessa alus purjehti aina Newcastlen korkeudella epäsuotuisten tuulten painamana. Aluksen päällikkönä oli kapteeni William Ceasar.


title: Tiger (1546)

text: Alus romutettiin vuonna 1605.


title: Coitus reservatus

text: Coitus reservatus on latinaa ja tarkoittaa pidättäytyvää yhdyntää. Sen ymmärretään yleensä merkitsevän, että mies ei ejakuloi yhdynnässä tai sen jälkeen.


title: Coitus reservatus

text: Vaikka termin "coitus reservatus" merkitys on nykyään melko vakiintunut, sen käyttö on ollut aiemmin varsin vapaata. 1800- ja 1900-lukujen vaihteessa termillä voitiin tarkoittaa keskeytettyä yhdyntää (lat. oik. "coitus interruptus") tai kondomin käyttöä yhtä hyvin kuin täydellistä ejakulaatiosta pidättäytymistä.


title: Coitus reservatus

text: "Coitus reservatuksesta" saatetaan puhua myös viitattaessa tantriseen tai taolaiseen rakasteluun, vaikka niiden yhteydessä tuodaan usein esille idea orgasmista ilman ejakulaatiota. Katolilaisessa viitekehyksessä "coitus" tai oikeammin "amplexus reservatus" ("pidättäytyvä syleily") tarkoittaa nimenomaan sellaista yhdyntää, jossa kumpikaan osapuoli ei saa orgasmia.


title: Coitus reservatus

text:
Eräs "coitus reservatuksen" vaihtoehtoinen nimitys on seksuaalinen kontinenssi.
Kontinenssi tulee latinan sanasta "continentia", joka tarkoittaa seksuaalisuuteen liittyessään itsehillintää ja pidättyvyyttä. Kirkkoisä Augustinus käytti ilmaisua tunnetussa rukouksessaan:
”Anna minulle puhdas ja siveä sydän, mutta älä aivan vielä" (Da mihi castitatem et continentiam, sed noli modo). 1800-luvulla elänyt Amerikkalainen utopistikristitty John Humphrey Noyes laajensi kontinenssin käsitteen koskemaan myös aktiivista seksuaalielämää, jossa mies ei purkaudu. Noyesin mukaan hänen johtamassaan Oneida-yhteisössä käytäntö koettiin elämänlaatua kohentavana ja hengellisyyttä edistävänä.


title: Coitus reservatus

text: Chicagolainen lääkäri Alice Bunker Stockham sai vaikutteita Noyesin seksuaalifilosofiasta. Hän toi omat näkemyksensä julki vuonna 1896 julkaistussa kirjassaan antaen ajattelumallilleen nimen ”Karezza”. Noyesin opetuksista poiketen Karezzassa myöskään naiselle ei suositeltu orgasmia.


title: Coitus reservatus

text: New Jerseyssä syntynyt lääkäri John William Lloyd inspiroitui Stockhamin aatteesta. Hän julkaisi vuonna 1931 kirjan ”The Karezza Method”, jossa hän kuvailee purkautumattomuuden terveydellisiä hyötyjä ja sielullisen yhteyden voimistumista parisuhteessa.


title: Coitus reservatus

text: Itävaltalaissyntyinen lääkäri Rudolf Von Urban oli sitä mieltä, että Karezzan harjoittamiseen vaadittiin pariskunnalta syvällistä rakkautta, yhteensopivuutta monella eri tasolla sekä rehellistä luonteenlaatua ja vahvaa tahdonvoimaa. Hänen mukaansa nämä vaatimukset täytti vain harva pari. Von Urban tuli seksuaalisuutta tutkiessaan siihen tulokseen, että partnereiden kehojen välillä tapahtui rakastelussa jonkinlaista biologisen sähkövirran vaihtoa, joka oli välttämätöntä parisuhteen terveyden ylläpitämiseksi ja suosittelikin purkautumisen viivyttämistä. Huolimatta pessimistisestä arviostaan keskivertoihmisen mahdollisuuksista Karezzan menestyksekkääseen harjoittamiseen, hän piti menetelmää suuressa arvossa. Kirjoittamassaan kirjassa hän mainitsee yhdeksi onnistuneimmista hoitosuhteistaan erään parin, joka sovelsi Karezzaa ilman hänen suositustaan.


title: Coitus reservatus

text: Hindulaisessa tantrassa sovelletaan joogista itsehillinnän ihannetta brahmacharyaa seksuaalisella tasolla rakastelemalla tietoisesti ilman siemensyöksyä tai, naisen tapauksessa, minkäänlaista energian hukkaamista ulospäin suuntautuvassa orgasmissa.


title: Coitus reservatus

text: Tiibetin Vajrayana-buddhalaisuudessa on tantrisia tekniikoita, joihin lukeutuu myös seksuaalijoogaa. Joukossa esoteerisia buddhalaisia tekstejä, joita kutsutaan ”Korkeimman ykseyden tantraksi”, neuvotaan, miten aistillinen mielihyvä voidaan muuntaa nopeaksi tieksi valaistumiseen. Tähän liittyy olennaisena osana ejakulaatiosta luopuminen ja seksuaalisen toiminnan aikaansaaman energian ohjaaminen selkärangan keskuskanavaan.


title: Coitus reservatus

text: Taolaisuudessa tunnetaan lukuisia terveyttä ylläpitäviä harjoitusmenetelmiä, joihin lukeutuu myös aktiivinen seksuaalienergian kanssa toimiminen. Taolaisten seksuaaliharjoituksia on popularisoinut länsimaissa muun muassa Mantak Chia. Tyypillinen harjoitus saattaa sisältää keskittymistä, jonka avulla siemennesteen sisältämä energia ohjataan ylös pitkin selkärankaa pään alueelle.


title: Kontinenssi

text: Kontinenssilla voidaan tarkoittaa virtsan-, ulosteen- tai spermanpidätyskykyä.


title: Teija Hannila

text: Teija Katariina Hannila (s. 2. elokuuta 1980 Korpilahti) on suomalainen kolmiloikkaaja ja pituushyppääjä. Hän edustaa Viipurin Urheilijoita ja häntä valmentaa Mikael Inkeroinen. Vuoteen 2002 asti häntä valmensi Ilpo Vesterinen.


title: Teija Hannila

text: Hänen kolmiloikkaennätyksensä on 13,70, jonka hän hyppäsi Lapinlahdella 3. heinäkuuta 2005. Hallissa hän on loikkinut 13,28 Jyväskylässä 27. helmikuuta 2005. Pituushypyssä hänen ennätyksensä on Jämsässä 28. kesäkuuta 2003 hypätty 621. Halliennätyksensä 613 hän hyppäsi Jyväskylässä 8. helmikuuta 1997.


title: Teija Hannila

text: Hänellä on nimissään kolmiloikan 17-vuotiaiden Suomen ennätys sisäradoilla (13,27 m), jonka hän hyppäsi vuonna 1997. Hänen paras saavutuksensa on Kalevan kisojen hopea Porissa 17. heinäkuuta 2005.


title: Franco Menichelli

text: Franco Menichelli (s. 3. elokuuta 1941 Rooma) on entinen italialainen telinevoimistelija ja olympiavoittaja. Hän oli 1960-luvulla maailman parhaita permantovoimistelijoita.


title: Franco Menichelli

text: Menichelli saavutti Rooman 1960 olympialaisissa pronssia joukkuekilpailussa ja permannolla. Henkilökohtaisessa moniottelussa hän sijoittui kymmenenneksi. Tokion 1964 olympialaisissa hän voitti kultaa permannolla ja saavutti hopeaa renkailla sekä pronssia nojapuilla. Joukkuekilpailussa hän sijoittui neljänneksi ja moniottelussa viidenneksi. Méxicon 1968 olympialaisissa hän sijoittui joukkuekilpailussa 12:nneksi ja moniottelussa 115:nneksi.


title: Franco Menichelli

text: MM-kilpailuissa Menichelli saavutti pronssia permannolla Prahassa 1962 ja Dortmundissa 1966 sekä jälkimmäisissä kisoissa myös renkailla. Luxemburgin EM-kilpailuissa 1961 hän voitti kultaa permannolla ja saavutti hopeaa hypyssä sekä pronssia nojapuilla. Belgradin EM-kilpailuissa 1963 hän voitti jälleen kultaa permannolla ja saavutti pronssia nojapuilla. Antwerpenin EM-kilpailuissa 1965 hän voitti kultaa moniottelussa, permannolla, renkailla ja rekillä sekä saavutti hopeaa nojapuilla. Tampereen EM-kilpailuissa 1967 hän saavutti vielä hopeaa permannolla ja nojapuilla sekä pronssia moniottelussa ja rekillä.


title: Guido Nylander

text: Guido Nylander () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan joukkueen varajohtajana Valkoisessa armeijassa. Varsinaisen elämäntyönsä hän teki kansakoulun opettajana ja armeijassa sekä suojeluskuntajärjestössä. Suomen myöhempiin sotiin hän osallistui muun muassa komppanianpäällikkönä.


title: Guido Nylander

text: Hänen vanhempansa olivat kauppias Johan Teodor Nylander ja Selma Irene Vasarainen. Hänet vihittiin avioliittoon vuonna 1924 Aune Inkeri Schroderuksen kanssa. Hän kävi kansakoulun ja kansanopiston sekä kaksi luokkaa Uudenkaarlepyyn ruotsalaista seminaaria, josta hän valmistui kansakoulunopettajaksi vuonna 1926. Nylander suoritti jääkärialiupseereille järjestetyn aktiiviupseerikurssin Kadettikoulussa vuonna 1921 ja useita muita kursseja Suojeluskuntain päällystökoulussa.


title: Guido Nylander

text:
Nylander liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 3. helmikuuta 1917, josta hänet siirrettiin pataljoonan 4. komppaniaan 12. kesäkuuta 1917.
Nylander astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi 2. Jääkärirykmentin 6. jääkäripataljoonan 2. komppaniaan. Hän osallistui edellä mainitussa joukossa taisteluihin Kalevankankaalla ja Tampereella. Tampereen valloituksen jälkeen hänet siirrettiin 5. huhtikuuta 1918 alkaen 5. Jääkärirykmentin 14. jääkäripataljoonan l. komppaniaan ja osallistui sen riveissä taisteluihin Karjalankannaksella.


title: Guido Nylander

text: Nylander palveli sisällissodan jälkeen edelleen 5. Jääkärirykmentissä, josta muodostettiin myöhemmin Kuopion jalkaväkirykmentti 4. Hän toimi rykmentissä koulutusaliupseerina 1. komppaniassa. Kuopion jalkaväkirykmentti 4:stä hänet siirrettiin 5. syyskuuta 1918 Itämeren jalkaväkirykmentti 1:een, josta taasen muodostettiin myöhemmin Porin rykmentti. Porin rykmentissä hän toimi komppanianvääpelinä 5. komppaniassa. Nylander erosi armeijasta 15. marraskuuta 1919 vai voidakseen liittyä Karjala (Aunuksen retkikuntaan). Niin sanotulla lomallaan retkikunnassa hän palveli 12. toukokuuta – 19. heinäkuuta 1919 välisen ajan aunukselaisista muodostetun pataljoonan 1. komppanian päällikkönä. Edellä mainitun komppanian päällikkönä hän osallistui taisteluihin Tuuloksessa, Alavoistella ja Vitelessä.


title: Guido Nylander

text: Sotaretkeltä palattuaan hän työskenteli hetken Etsivän keskuspoliisin palveluksessa, kunnes astui takaisin armeijan palvelukseen 30. tammikuuta 1921 ja palveli koulutusaliupseerina Käkisalmen läänin rykmentissä 15. helmikuuta 1921 saakka. Hän erosi armeijasta toistamiseen ja astui 1. syyskuuta 1921 suojeluskuntajärjestön palvelukseen ja hänet sijoitettiin sotilasohjaajaksi Etelä-Hämeen suojeluskuntapiiriin, josta hänet siirrettiin 1. marraskuuta 1921 Suojeluskuntain yliesikunnan päällystökoulun vääpeliksi. Suojeluskunnista Nylander erosi 28. helmikuuta 1922 ja astui 28. maaliskuuta 1923 jälleen armeija palvelukseen ja nyt hänet sijoitettiin nuoremmaksi upseeriksi Tampereen rykmentin 1. konekiväärikomppaniaan. Kolmannen ja viimeisen kerran hän erosi armeijasta 9. tammikuuta 1924 ja työskenteli sen jälkeen kansakoulun opettajana Pernajan Thorsbyn koulussa 15. marraskuuta 1926 – 1. marraskuuta 1927 ja Kirkkonummella 1. marraskuuta 1927 – 1. elokuuta 1928 väliset ajat. Opettajan töistä hän astui takaisin suojeluskuntajärjestön palvelukseen 1. heinäkuuta 1928 ja nyt hänet sijoitettiin aluepäälliköksi Uudenmaan eteläisen suojeluskuntapiirin X alueelle.


title: Guido Nylander

text: Nylander osallistui talvisotaan komppanianpäällikkönä Jalkaväkirykmentti 10:ssä ja osallistui taisteluihin Suokannassa, Hyötiönjoella, Makslahdella ja Kuolemajärvellä. Myöhemmin sodan kestäessä hänet siirrettiin aluepäälliköksi Etelä-Uudenmaan suojeluskuntapiiriin. Välirauhan aikana Nylander jatkoi entisessä tehtävässään Etelä-Uudenmaan suojeluskuntapiirissä, kunnes jatkosodan puhjettua hänet komennettiin komppanianpäälliköksi Jalkaväkirykmentti 24:ään.


title: Guido Nylander

text: Myöhemmin hänet siirrettiin rintamajoukoista Jalkaväenkoulutuskeskus 11:een, jossa hän toimi koulutus- ja aseupseerina. Koulutuskeskuksessa hän toimikin sitten koko sodan ajan, minkä jälkeen hän erosi vakinaisesta palveluksesta ja työskenteli kansakoulun opettajana Lapinjärvellä vuoteen 1949 saakka ja sen jälkeen Nybron kansakoulussa Myrskylässä vuoteen 1957 saakka.


title: Krisztina Tóth

text: Krisztina Tóth (5. joulukuuta 1967 Budapest) on unkarilainen runoilija ja prosaisti ja kääntää ranskalaista runoutta unkariksi. Hän on koulutukseltaan kuvanveistäjä.


title: Krisztina Tóth

text: Tóth kuuluu Unkarin arvostetuimpiin runoilijoihin ja on saanut useita kirjallisuuspalkintoja, muun muassa József Attila -palkinnon vuonna 2000. Hänen runojaan on käännetty monille kielille.


title: Krisztina Tóth

text: Runoilijana 1990-luvulla aloittanut Tóth on novellikokoelmassaan "Viivakoodi" (2006) käsitellyt reaalisosialismin viimeisiä vuosia Unkarissa. Hän sanoo, ettei kuitenkaan ole sisällyttänyt teksteihinsä poliittista sanomaa, vaan tuo asioita esille pienten yksityiskohtien kautta.


title: Oswald Karch

text: Oswald Karch (6. maaliskuuta 1917 Ludwigshafen am Rhein – 28. tammikuuta 2009 Mannheim) oli saksalainen Formula 1 -kuljettaja. Hän osallistui yhteen F1-osakilpailuun kaudella 1953, Saksan GP:hen. Hän keskeytti kilpailussa eikä saavuttanut pisteitä. Karch ajoi myös sarjan ulkopuolisissa kilpailuissa.


title: Silly Symphonies

text: Silly Symphonies ("Hassunkuriset sinfoniat") on Walt Disneyn tuottama lyhyiden piirroselokuvien sarja. Sarjaan kuuluu kaikkiaan 75 elokuvaa, ja ne valmistuivat vuosina 1929–1939.


title: Silly Symphonies

text: Ensimmäinen "Hassunkurinen sinfonia" oli mustavalkoinen piirroselokuva "Luurankotanssi" ("The Skeleton Dance"), jonka ohjasi Ub Iwerks. Sarjan ensimmäinen värielokuva oli "Flowers and Trees" ("Kukkia ja puita") vuodelta 1932; sen ohjasi Burton Gillett, ja se on elokuvahistorian ensimmäinen Technicolor-piirroselokuva. Sarjan muita kuuluisia piirroselokuvia ovat muiden muassa "Kolme pientä porsasta" (1933), "Pikku Hiawatha" (1937) ja "Vanha mylly" (1937), joka sai parhaan piirroselokuvan Oscar-palkinnon.


title: Silly Symphonies

text: "Hassunkuriset sinfoniat" ovat ennen kaikkea musiikkielokuvia. Sarjan säveltäjinä toimivat muiden muassa Carl Stalling, Frank Churchill ja Leigh Harline.


title: Silly Symphonies

text: "Silly Symphonies" -sarjan elokuvat julkaistiin Yhdysvalloissa DVD:llä vuosina 2001–2006.


title: Silly Symphonies

text: Elokuvista julkaistiin myös sarjakuvaversiot amerikkalaisissa päivälehdissä vuosina 1932–1940. Sarjakuvalaitoksen suomensi Juice Leskinen vuonna 1996.


title: Ken Kavanagh

text: Ken Kavanagh (s. 12. joulukuuta 1923) on entinen australialainen F1-kuljettaja ja moottoripyöräilijä.


title: Ken Kavanagh

text: Kavanagh oli ensimmäinen australialainen, joka voitti moottoripyöräilykilpailun. Hän voitti vuoden 1952 Ulsterin GP:n 350 kuutioisilla ja vuoden 1956 Junior TT ja Isle of Manin TT -kilpailut. Kavanaugh ajoi pisteille jokaisessa ajamassaan moottoripyöräkilpailussaan vuosina 1951–1959. Hän saavutti yhteensä 5 voittoa, 24 palkintosijaa, 6 nopeinta kierrosta ja 170 pistettä moottoripyöräkilpailuissa.


title: Ken Kavanagh

text: Kavanagh osallistui kahteen F1-osakilpailuun kaudella 1958. Hän karsiutui molemmissa, eikä päässyt starttaamaan kilpailuihin. Monacossa hän epäonnistui aika-ajoissa ja Belgiassa hänen autonsa moottori petti harjoituksissa, kun hän oli 20. nopein 28 kuljettajasta.


title: Pirjo Hakala

text: Pirjo Helinä Hakala (s. 14. elokuuta 1943 Äänekoski) on entinen suomalainen yleisurheilija. Hän edusti Saarijärven Pullistusta.


title: Pirjo Hakala

text: Hakala edusti Suomea aikuisten maaotteluissa vuosina 1972–1975. Hän saavutti Kalevan kisoissa kultaa 200 metrin aitajuoksussa 1972, 1973 ja 1974. Hopeaa hän sai 100 metrin juoksussa 1971, 100 metrin aitajuoksussa ja viisiottelussa 1974 sekä 400 metrin aitajuoksussa 1975. Pronssia hän sai 80 metrin aitajuoksussa 1967, 100 metrin aitajuoksussa 1972, 100 metrin juoksussa 1973 ja pituushypyssä 1974.


title: Forsberg

text: Forsberg on seuraavien henkilöiden sukunimi:


title: Roses Are Red (albumi)

text: Roses Are Red on Bobby Vintonin kolmas studioalbumi, joka julkaistiin 1962. Albumilla on cover-versioita kappaleista "Sentimental Me", "Cole Porter's kappale True Lov"e, Roy Orbisonin hitti "Crying, If I Give My Heart for you", ja viisi kantrikappaleita "I Fall to Pieces", "Have I Told You Lately That I Love You?", "I Can't Stop Loving You", "I Can't Help It" ja "Please Help Me, I'm Falling".


title: Roses Are Red (albumi)

text:
Albumilista - Billboard (North America)
Singles - Billboard (North America)


title: Robert Vesterlund

text: Clas Robert Vesterlund (s. 28. lokakuuta 1976) on ruotsalainen kansallissosialistisen Info-14-verkkolehden päätoimittaja ja voimakas vaikuttaja Salemfonden ja Gula korset -järjestöissä. Aikaisemmin hän toimi Ruotsidemokraattien nuorisojärjestön puheenjohtajana, jolloin hän käytti nimeä "Robert Wennerstedt". Vesterlund jätti nuorisojärjestön puheenjohtajan tehtävän vuoden 1994 valtiopäivävaalien jälkeen.


title: Robert Vesterlund

text: Vesterlundin nimi liitettiin syndikalisti Björn Söderbergin murhaan, koska Söderberg murhattiin paljastettuaan Vesterlundin poliittisen suuntauksen, minkä seurauksena tämä menetti luottamustehtävän työpaikallaan.


title: Carlyle Group

text: Carlyle Group on yhdysvaltalainen maailmanlaajuisesti toimiva pääomasijoitusyhtiö, jonka hallinnoi 84,5 miljardin dollarin sijoitusomaisuutta. Carlyle Group järjestelee ja toteuttaa muun muassa management buyout -kauppoja, strategisia vähemmistöosakkuuskauppoja sekä yksityisiä osakesijoituksia. Yritys on kansainvälisen rahoitusalan suurimpia ja vaikutusvaltaisimpia.


title: Carlyle Group

text: Carlyle Group työllistää itse 20 maassa 890 työntekijää, joista 495 on tekemisissä sijoitusten kanssa. Sen sijoitusportfolioon kuuluvat yhtiöt työllistävät puolestaan jopa 415 000. Carlyle Groupilla on yhteensä kolmisenkymmentä toimistoa Aasiassa, Amerikassa, Australiassa ja Euroopassa. Sijoittajia on 71 maasta yli 1 300.


title: Carlyle Group

text: Carlyle Groupissa työskentelee tai on työskennellyt useita tunnettuja entisiä poliitikoita ja julkisuuden henkilöitä. Näihin kuuluvat muun muassa entiset Yhdysvaltain presidentit George H. W. Bush (vanhempi Aasian asioiden neuvonantaja 1998–2003) ja George W. Bush (tytäryhtiö Caterairin hallituksessa, 1990–1994), Yhdysvaltain ulkoministeri James Baker (vanhempi asianajaja, 1993–2005) ja entinen Yhdistyneen kuningaskunnan pääministeri John Major (Carlyle Europen toimitusjohtaja, 2002–2005). Entinen IBM:n toimitusjohtaja Louis V. Gerstner, Jr. toimi Carlyle Groupin toimitusjohtana tammikuusta 2003 lokakuuhun 2008. Hän jatkaa yrityksessä vanhempana neuvonantajana. Bush-klaanin ohella Bin Ladenien suvulla on ollut kytkyjä muun muassa sijoittajana Carlyle Groupiin. Tämän toi näyttävästi esille muun muassa Michael Moore dokumenttielokuvassaan Fahrenheit 911. Yhtiön omistajiin kuuluu myös George Soros.


title: Carlyle Group

text: Yksi konsernin yli 50 sijoitusrahastoyhtiöstä, Alankomaissa listautunut Carlyle Capital Corporation kaatui keväällä 2008 Subprime-kriisissä kärsittyjen tappioiden vuoksi. CCC:llä oli konkurssihetkellä kannettavanaan noin 17 miljardin dollarin velkataakka. Konkurssilla ei kuitenkaan ollut merkittävää vaikutusta muun konsernin toimintaan.


title: Carlyle Group

text: Suomessa Carlyle Groupilla on muun muassa kiinteistöliiketoimintaa. Omistamansa espanjalaisen Applusin kautta se on myös K1-katsastusketjun taustalla. Carlyle Europe Venture Partners (CEVP) harjoittaa venture capital -rahoitusta (SmartTrust, Riot-E).


title: Carlyle Group

text: Carlyle Group tunnetaan historiallisesti ilmailu-, puolustus- ja turvallisuusalojen asiantuntija-sijoittajana. Nykyään kuitenkin yli 30 prosenttia yrityksen sijoituksista on viestintä- ja mediasektorilla.


title: Nothing

text: Nothing on ruotsalaisen thrash metal -yhtye Meshuggahin vuonna 2002 julkaistu studioalbumi.


title: Nothing

text: "Nothing"in kappaleet ovat Meshuggahin aiempaan tuotantoon verrattuna paljon thrash metalista poikkeavia; kappaleissa on enemmän fuusiojazz-vaikutteita ja ne ovat tempoltaan hitaampia."Nothing" julkaistiin uudelleen 31. lokakuuta 2006. Albumin kitararaidat äänitettiin uudelleen 7-kielisten kitaroiden sijasta 8-kielisillä.


title: Valeri Kikta

text: Valeri Grigorjevitš Kikta (; s. 22. lokakuuta 1941 Vladimirovka, Donets, Ukrainan SNT, Neuvostoliitto) on ukrainalainen taidemusiikin säveltäjä. Kikta opiskeli musiikkia Moskovan konservatoriossa Semjon Bogatyrjovin ja Tihon Hrennikovin johdolla, ja Dmitri Šostakovitš suositteli häntä jatko-opiskelijaksi.


title: Valeri Kikta

text: Kiktan tuotantoon sisältyy baletteja, orkesteri- ja kamarimusiikkiteoksia, urku- ja kuorosävellyksiä. Hänen tunnetuimpiin teoksiinsa kuuluu sarja "Kiovan Sofiankirkon freskot" (1973) harpulle ja orkesterille.


title: Samuel Forseen

text: Samuel Forseen (1686–1744) toimi Turun ja Porin läänin lääninsihteerinä vuodesta 1721. Hänen merkittävin ansionsa oli, että hän suomensi vuoteen 1738 mennessä vuoden 1734 lain. Lainsuomennoksen "Ruotzin waldacunnan laki" julkaisu myöhästyi palkkiokiistojen vuoksi ja se julkaistiin vasta hänen kuolemansa jälkeen hänen vävynsä Erik af Palénin tarkastamana. Se oli voimassa 1800-luvun puoliväliin.


title: Samuel Forseen

text: Forseen opiskeli Turun Akatemiassa ja nimitettiin lääninsihteerin virkaan isonvihan aikana. Hän otti tehtävän vastaan rauhan palattua vuonna 1721.


title: Santa Must Be Polish

text:
Santa Must Be Polish on Bobby Vintonin vuonna 1987 julkaistu 44. studioalbumi
ja Vintonin toinen joulualbumi.


title: FileMaker

text: FileMaker on useassa käyttöjärjestelmässä toimiva relaatiotietokantaohjelmisto ja kevytkehitin.


title: FileMaker

text: FileMakeria kehittää FileMaker Inc., aiemmalta nimeltään Claris. Ohjelmiston historia on pitkä: 1980-luvun puolivälissä Nashoba Systems kehitti 'Nutshell'-nimisen kannan DOS-pohjalle. Nashoba siirtyi sittemmin Macintosh-alustalle ja myöhemmin yhtiön osti Applen tytäryhtiö Claris.


title: FileMaker

text: Ensimmäinen nykyisen FileMakerin versio, FileMaker Pro 1.0, syntyi vuonna 1990. Tämä versio oli vielä puhtaasti MacOS-sovellus. Syksyllä 1992 julkistettiin ensimmäinen monikäyttöjärjestelmäversio, FileMaker Pro 2.0. Vuonna 1995 FileMaker oli Clariksen ainoa oikeasti menestynyt tuotelinja. Apple sulautti osan Clariksesta itseensä ja nimesi FileMakerin ympärille keskittyvän yrityksen uudelleen, FileMaker Inc.:iksi.


title: FileMaker

text: Uusin versio FileMakerista on 17, joka julkistettiin Toukokuussa 2018. FileMaker 17 selkeytti lisessointia ja nykyisin lisessointi on yleisesti käyttäjäkohtainen ja pitää sisällään FileMaker Pro, FileMaker webdirect, FileMaker Data API ja FileMaker Go käytön. FileMaker 13 version myötä -ohjelmistoperheeseen lisättiin FileMaker WebDirect, joka mahdollistaa FileMakerin käytön nettiselaimella. iPhone- ja iPad-alustoilta käyttö on mahdollista toteuttaa etäkäyttönä palvelimelta tai "standalone"-kannasta, joka on viety laitteelle.


title: FileMaker

text: FileMaker yhdistää tietokantamoottorin graafiseen käyttöliittymään sallien toimintojen muokkaamisen helpon graafisen käyttöliittymän kautta raahaa ja pudota -toiminnoilla. FileMakerin vahvuus on nopea omaksuttavuus ja helppokäyttöinen skriptikieli.


title: FileMaker

text: FileMaker toimii MacOS-, iOS ja Windows-ympäristöissä. Ohjelmistosta löytyy työasema- ja palvelinversiot. Käyttäjät voivat hyödyntää FileMaker-sovelluksia ja -tietokantoja joko työasemaclientillä tai web-liittymän kautta. FileMaker on ODBC-yhteensopiva ja pystyy liittymään useaan SQL-tietokantaan (mm. MS SQL, Oracle ja MySQL). SQL-kantojen tietoa voidaan käsitellä FileMakerin relaatioiden kautta FileMakerin layouteissa ja skripteillä.


title: Aamunkoiton robotit

text: Aamunkoiton robotit () on vuonna 1983 ilmestynyt Isaac Asimovin kirjoittama tieteisromaani. Se kuuluu hänen luomaansa Robotti-sarjaan ja on hänen viimeinen teoksensa, jonka päähenkilönä on etsivä Elijah Baley. Kirja oli ehdolla parhaan romaanin Hugo-palkintoon 1984.


title: Aamunkoiton robotit

text: On kulunut kaksi vuotta "Alastoman auringon" tapahtumista. Elijah Baley toimii edelleen siviilipukuisena etsivänä New Yorkin poliisilaitoksella Maassa. Hän myös johtaa ryhmää nuoria, jotka hänen esimerkkinsä mukaan pyrkivät astumaan ulos teräsluolista ulkoilmaan ja tekemään roboteille tarkoitettuja töitä.


title: Aamunkoiton robotit

text: Samaan aikaan Aurorassa Han Fastolfe yrittää saada läpi lakimuutoksen, joka aikaa myöten lopettaisi robottien käytön. Fastolfe myös kannattaa maan tukemista sen suunnitelmissa uusien avaruussiirtokuntien perustamisessa, eivätkä monet avaruuslaiset voi sietää sitä. Fastolfe joutuukin keskelle poliittista skandaalia: R. Jander nimisen robotin muisti on pyyhitty ja se on ns. "murhattu". Fastolfen vastustajat syyttävät häntä ja hän päättää vielä kerran ehdottaa, että paikalle kutsuttaisiin maineikas maan etsivä Elijah Baley. Avukseen hän saa jälleen Fastolfen rakentaman humanoidirobotin, R. Daneel Olivaw'n, jonka tarkka kaksoisolento murhattu robotti on.


title: Aamunkoiton robotit

text: Jos Baley epäonnistuu, voi maan asukkaiden avaruuden valloitus olla ikiajoiksi mennyttä. Tutkinta on myös vaikeaa, johtuen Auroran vapaammasta seksuaalisesta ilmapiiristä, jossa kuka tahansa voi käytännössä "tarjoutua" toiselle. Avioliitot solmitaan vain lasten hankkimista varten ja ne päättyvät avioeroon lapsen synnyttyä. Lapsi joutuu usein kasvatettavaksi laitokseen, mutta tohtori Fastolfe on itse poikennut tästä säännöstä: Hän on kasvattanut itse tyttärensä Vasilian, jonka kanssa hän ei enää ole väleissä kieltäydyttyään seksistä hänen kanssaan. Paljastuu myös, että Baleyn "Alastomassa auringossa" tapaama nainen, Gladia Delmarre, asuu nykyään Fastolfen naapurissa ja omisti tuhoutuneen robotin, jonka kanssa hänellä oli ollut suhde. Gladia itse kutsuu Jander-robottia aviomiehekseen.


title: Juho Aitamurto (poliitikko)

text: Johan August ”Juho” Aitamurto (v:een 1906 Fagerström, ) oli suomalainen poliitikko.


title: Juho Aitamurto (poliitikko)

text: Aitamurto toimi Suomalaisen puolueen kansanedustajana kahteen otteeseen, elokuusta 1908 helmikuuhun 1910 ja huhtikuusta lokakuuhun 1917. Hänet valittiin eduskuntaan kolmissa vaaleissa, 1908, 1909 ja 1916, Turun läänin eteläisestä vaalipiiristä. Eduskunnan valiokunnista hän vaikutti maatalousvaliokunnassa, pankkivaliokunnassa ja suuressa valiokunnassa.


title: Juho Aitamurto (poliitikko)

text: Aitamurto työskenteli 37 vuoden ajan, vuodesta 1882 vuoteen 1919, Muurlan seurakunnan palveluksessa. Hän oli seurakunnan kanttori-urkuri ja sai arvonimen director cantus. Hän työskenteli myös maanviljelijänä, kansakoulujen talouden- ja rahastonhoitajana ja pienten lasten opettajana sekä toimi Muurlan kunnallislautakunnan esimiehenä.


title: Juho Aitamurto (poliitikko)

text: Aitamurron puoliso oli Elin Maria Vuorinen. He avioituivat vuonna 1888. Aitamurron äiti oli piikana toiminut Erika Lovisa Fagerström. Juho Aitamurto kuoli helmikuussa 1920, 59 vuoden iässä.


title: Half Pipe

text: Half Pipe on Särkänniemessä sijaitseva U-kirjaimen muotoinen vuoristorata, jossa ihmiset istuvat lumilaudan mallisen junan päällä, jossa sijaitsee kaksi pyörivää vaunua. Half Pipe tuli Särkänniemeen vuonna 2003.


title: Half Pipe

text: Half Pipen juna eli lumilauta kulkee ajon aikana rataa edestakaisin. Laite kiihdyttää maksimissaan kolmen G:n voimalla yli 70 km/h nopeuteen ja nousee 30 metrin korkeuteen lähtöpaikkaan nähden. Half Pipessä on kaksi kahdeksan hengen ympyrän muotoista vaunua, jotka pyörivät akselinsa ympäri ajon aikana. Half Pipen kapasiteetti on 500 matkustajaa tunnissa.


title: Half Pipe

text: Half Pipe on tarkoitettu yli 140 senttimetriä pitkille. Muita rajoitteita on raskaana oleville ja sydän- tai verisuonitaudeista kärsiville. Turvakaaret voivat rajoittaa isokokoisten pääsyä laitteisiin.


title: Fredrik II (Itävallan herttua)

text: Fredrik II (; 25. huhtikuuta 1211 – 15. kesäkuuta 1246) oli Itävallan ja Steiermarkin herttua vuosina 1230–1246 ja Babenberg-suvun viimeinen jäsen.


title: Fredrik II (Itävallan herttua)

text: Fredrik oli herttua Leopold IV:n ja bysanttilaisen prinsessa Theodora Angelinan kolmas poika. Hän oli kuopus, mutta toinen hänen veljistään kuoli syntyessään ja toinen, Heinrich, vuonna 1228. Näin Fredrikistä tuli isänsä perijä tämän kuollessa 1230. Fredrikin hallinto oli sotaisa ja hän perikin lisänimen "der Streitbare" (”Riitaisa” tai ”Sotaisa”). Hän kuoli Leithan taistelussa unkarilaisia vastaan 15. kesäkuuta 1246. Hän oli kahdesti naimisissa, mutta ei saanut poikalapsia. Babenbergin suvun vuonna 976 alkanut hallinto sammui hänen mukanaan.


title: Stitch! Avaruuskoe 626

text: Stitch! Avaruuskoe 626 ("Stitch! The Movie") on suoraan videolle julkaistu animaatioelokuva. Sitä pidetään enemmän "Lilo & Stitch" -animaatiosarjan pilottijaksona kuin jatko-osana edelliselle elokuvalle. Elokuva julkaistiin elokuussa 2003 ja se kestää 60 minuuttia.


title: Stitch! Avaruuskoe 626

text: Suomenkielisen version käänsi Markus Bäckman ja sen ohjasi Ulla Renko.


title: NCIS: Los Angeles

text: NCIS: Los Angeles ("NCIS:LA") on yhdysvaltalainen CBS-kanavan rikosdraamasarja, joka kertoo Naval Criminal Investigative Service -viraston Los Angelesin yksiköstä, joka tutkii Yhdysvaltain laivastossa ja merijalkaväessä tapahtuneita rikoksia. "NCIS: Los Angeles" ja "" ovat "NCIS Rikostutkijat" -sarjan sisarsarjoja.


title: NCIS: Los Angeles

text: Sarjan ensimmäinen jakso esitettiin Yhdysvalloissa 22. syyskuuta 2009 CBS-kanavalla. Suomessa sarjaa on esitetty Nelosen ja Heron kanavilla.


title: NCIS: Los Angeles

text: Sarjan luojana toimii "NCIS Rikostutkijat" sarjankin vastaavana tuottajan toiminut Shane Brennan.


title: NCIS: Los Angeles

text: Sarjan kuvaukset aloitettiin helmikuussa 2009. "NCIS: Los Angelesin" uudet roolihahmot esiteltiin alkuperäisen sarjan kaksiosaisessa jaksossa. "NCIS:n" roolihahmot olivat aikanaan vierailleet samaan tapaan "Kunnian miesten" kuudennella tuotantokaudella.


title: NCIS: Los Angeles

text: "NCIS: Los Angeles" ja "Havaiji 5-0" ovat tehneet muutamia crossover jaksoja, joissa kummankin sarjan hahmoja nähdään toisessa sarjassa. Crossover-jaksoilla on yhdistetty sarjojen "NCIS: Los Angeles", "Havaiji 5-0" ja "Nuori MacGyver" tapahtumat toisiinsa.


title: Radikaalinen Kansanpuolue

text: Radikaalinen Kansanpuolue oli suomalainen 1940- ja 1950-luvuilla toiminut populistinen puolue, jota johti Ernesti Hentunen. Vahvasti johtajaansa henkilöitynyt puolue osallistui kolmesti eduskuntavaaleihin ja kerran kunnallisvaaleihin. Radikaalit jäivät ilman kansanedustajia, mutta puheenjohtaja Hentunen toimi Helsingin kaupunginvaltuustossa vuosina 1948–1950. Puolueen äänenkannattaja oli "Totuuden Torvi".


title: Radikaalinen Kansanpuolue

text: Radikaalinen Kansanpuolue perustettiin jatkosodan päätyttyä, kun Ernesti Hentunen alkoi puuhata uutta poliittista järjestöä. Hentunen oli ollut sota-aikana vangittuna ja kotiarestissa poliittisten mielipiteidensä johdosta. Moskovan välirauhan tultua voimaan hän pystyi jälleen tuomaan julki radikaaleja ja kriittisiä kantojaan. Uutta puoluetta alettiin mainostaa lehdissä lokakuussa, ja perustava kokous pidettiin 11. marraskuuta 1944. Puheenjohtajaksi valittiin Hentunen ja varapuheenjohtajaksi Lennart Mäkelä. Hentusta lukuun ottamatta perustajat olivat varsin tuntemattomia. Järjestö hyväksyttiin yhdistysrekisteriin 27. marraskuuta.


title: Radikaalinen Kansanpuolue

text: Joulukuussa 1944 puolue tunnustautui sosialistiseksi. Radikaalien kerrottiin olevan sosialidemokraateista vasemmalla mutta kommunisteista oikealla. Hentunen piti esikuvina Ranskan radikaalipuoluetta ja Léon Blumia. Loppuvuonna 1944 RadKP alkoi laajentaa toimintaansa Helsingin ulkopuolelle. Tampereen osasto perustettiin joulukuussa ja Turun tammikuussa. Osastoja muodostettiin yli kymmenelle paikkakunnalle. Äänenkannattaja Totuuden Torvi aloitti tammikuussa.


title: Radikaalinen Kansanpuolue

text: Radikaalinen Kansanpuolue osallistui maaliskuun 1945 eduskuntavaaleihin kehnolla menestyksellä, mutta se ei lannistanut puoluetta. Hentunen pysyi julkisuudessa monien oikeusjuttujensa ansiosta. Puolueen järjestämät tilaisuudet vetivät runsaasti väkeä. Puolue otti käyttöön tunnuksensa, joka sisälsi mustan vinoristin keltaisella pohjalla.


title: Radikaalinen Kansanpuolue

text: Puolue tarjosi yhteistyötä äärivasemmistolle, mutta se torjuttiin. Esimerkiksi syksyllä 1945 RadKP lähetti onnittelunsa SKP:n 27-vuotisjuhliin. Puolue oli tuossa vaiheessa hyvin neuvostomyönteinen ja uskoi, että vihatut vallanpitäjät oli mahdollista vaihtaa Neuvostoliiton avulla. Puolue halusi lakkauttaa fasistisina pitämänsä lehdet (kuten US, HS, TS ja HBL). Se ei ollut tyytyväinen sotasyyllisyysoikeudenkäyntien lieviin tuomioihin.


title: Radikaalinen Kansanpuolue

text: Radikaalisen Kansanpuolueen asenne kommunisteihin ja Neuvostoliitton muuttui varsin pian, kun Hentunen huomasi, etteivät nämä suhtautuneet hänen ajatuksiinsa myötämielisesti. Puolue kääntyi jyrkkään oppositioon kansanrintamapolitiikkaa vastaan. Se alkoi hyökkäillä SKP:tä ja muita kommunistijohtoisia järjestöjä vastaan. Marraskuussa 1946 kansanpuolue piti Helsingissä tilaisuuden Lokakuun vallankumouksen johdosta. Puheessaan Hentunen lähinnä arvosteli Neuvostoliittoa. Radikaalien ulkopoliittisessa ohjelmassa (1947) vedottiin Staliniin Karjalan palauttamiseksi tai julistamisesta itsenäiseksi. Puolue piti asiaa jatkuvasti esillä, mikä ärsytti viranomaisia.


title: Radikaalinen Kansanpuolue

text: 22. elokuuta 1947 Radikaalinen Kansanpuolue aikoi järjestää Helsingin Rautatientorilla puhetilaisuuden, jossa piti käsitellä puolueen lehden lakkauttamista. Valtiollinen poliisi ja sisäministeriö päättivät kuitenkin puuttua asiaan, ja valtioneuvosto päätti ottaa Hentusen turvasäilöön. Puhuja kuitenkin sairastui eikä voinut saapua torille, jonne oli kerääntynyt tuhansia innokkaita kuulijoita. Mellakat alkoivat, kun poliisi yritti hajottaa pettyneen väkijoukon. Yhteenoton jälkeen mielenosoittajat siirtyivät Hentusen asunnolle, jossa tapeltiin vielä puolitoista tuntia, kunnes viranomaiset saivat tilanteen hallintaansa ottamalla aseet esiin. Hentunen vietiin turvasäilöön puoleksitoista kuukaudeksi. Samoihin aikoihin viranomaiset keskustelivat järjestön lakkauttamisesta: ensin heinäkuussa, ja uudelleen syyskuussa, jolloin puolue haluttiin kieltää (yhdessä kokoomusnuorten kanssa) vuoden 1944 välirauhansopimuksen nojalla. Molemmat hankkeet kuitenkin kariutuivat. Tähän (ja Hentusen vapautumiseen) vaikutti etenkin poikkeuslakien voimassaolon päättyminen. Tapahtumat nostivat Hentusen suosituksi puheenaiheeksi Suomen lehdistössä ja radikaalit saivat huomiota ympäri Eurooppaa.


title: Radikaalinen Kansanpuolue

text: Joulukuun 1947 kunnallisvaaleissa Hentunen nousi Helsingin kaupunginvaltuustoon. Puolueeseen liittyneet kohut ja erityisesti ”punaisen” Valpon toimet tekivät sitä tunnetuksi. Marraskuun puhetilaisuus keräsi messuhalliin yli 6 000 kuulijaa. Hentusen omalaatuiset esitykset eivät saaneet kannatusta valtuustossa, eivätkä muut ryhmät suostuneet väittelyihin miehen kanssa. Yksinäinen valtuutettu ei saanut aloitteitaan edes äänestyksiin, ja kiinnostus valtuustotoimintaan lopahti. Puolue ei osallistunut seuraaviin kunnallisvaaleihin.


title: Radikaalinen Kansanpuolue

text: Radikaalinen Kansanpuolue vastusti YYA-sopimusta, ja 7. maaliskuuta 1948 puolue järjesti aiheesta tilaisuuden, johon kerääntyi 3 000 osanottajaa. Hentunen ehti puhua noin 20 minuttia ennen kuin kommunistien paikalle järjestämät iskujoukot keskeyttivät tilaisuuden. Hentunen joutui poistumaan paikalta poliisin suojelussa. Kommunistit saivat myöhemmin tuomion oikeudessa. Huhtikuussa 1948 SKDL teki eduskuntakyselyn radikaalien toiminnasta, jota se piti esimerkkinä sananvapauden väärinkäytöstä.


title: Radikaalinen Kansanpuolue

text: Radikaalisen Kansanpuolueen johtajistoa uudistettiin vuosina 1947 ja 1948. Tarkoituksena oli saada Hentusen seuraksi aiempaa aktiivisempaa väkeä. Varapuheenjohtajaksi valittiin vuonna 1947 Olavi Avokari ja huhtikuussa 1948 Leo Lehtonen. Puoluesihteeriksi tuli Jaakko Kaponen. Vaihdokset kuitenkin johtivat konfliktiin Hentusen ja muiden välillä. Kaponen teki maaliskuun vuosikokouksessa aloitteen uuden vakavampihenkisen äänenkannattajan perustamisesta Totuuden Torven tilalle. Ehdotus sai enemmistön kannatuksen mutta Hentunen vastusti sitä jyrkästi. Kaksi viikkoa myöhemmin johtokunta päätti asettaa lehden parantamiseksi toimikunnan, johon ei valittu Hentusta. Toimikunnalle annettiin valtuudet perustaa uusi puoluelehti. Puoluejohdon enemmistön ja Hentusen välit katkesivat tämän jälkeen täysin. Osapuolet eivät enää kokoontuneet samoihin kokouksiin.


title: Radikaalinen Kansanpuolue

text: 14. toukokuuta puolueen johtokunta piti kokouksen, jossa (paikalta poissa ollut) puheenjohtaja erotettiin tehtävästä valtuuksiensa ylittämisen johdosta. Puheenjohtajuus siirtyi Avokarille. Johtokunta päätti myös alkaa julkaista "Radikaali"-nimistä äänenkannattajaa, jonka päätoimittajaksi valittiin Toivo Liljeqvist. Toukokuusta heinäkuuhun ilmestynyt lehti erosi huomattavasti Totuuden Torven linjasta. Populistisen sensaatiolinjan sijaan Radikaali pyrki olemaan vakavasti otettava poliittinen äänenkannattaja. Lehti linjasi Radikaalisen Kansanpuolueen äärimmäisyyksiä vastaan taistelevaksi keskustapuolueeksi. Lehti korosti luottamuksellisia idänsuhteita eikä se agitoinut Neuvostoliittoa vastaan.


title: Radikaalinen Kansanpuolue

text: Hentunen ei hyväksynyt syrjäyttämistään ja hän kävi vastahyökkäykseen. Hän valitti vuosikokouksen päätöksistä oikeuteen ja kutsui koolle ylimääräisen puoluekokouksen 16. toukokuuta. Hentusen kotona pidettyyn kokoukseen kerääntyi noin 40 osanottajaa. Johtokunnan jäsenet yrittivät saapua paikalle, mutta heitä ei päästetty sisälle. Pelkistä Hentusen kannattajista koostunut kokous erotti kilpailijat puolueesta. Oikeustappion varalta perustettiin 18. toukokuuta "Riippumaton Radikaalinen Puolue" -yhdistys.


title: Radikaalinen Kansanpuolue

text: Eduskuntavaalit 1948 käytiin heinäkuun alussa mutta hajoaminen vei toiveet radikaalien etenemisestä. Vaaleihin osallistui kaksi keskenään riidellyttä radikaalipuoluetta ja menestys jäi vaisuksi. Myöhemmin heinäkuussa Helsingin raastuvanoikeus julisti maaliskuussa pidetyn järjestön vuosikokouksen mitättömäksi muotovirheiden johdosta. Hentusen erottanut johtokunta lopetti päätöksen jälkeen toimintansa, ja puolue jäi vanhalle johtajalle. Uudeksi varapuheenjohtajaksi merkittiin tunnettu oikeistoradikaali Vietti Nykänen.


title: Radikaalinen Kansanpuolue

text: Kesän 1948 vaalien jälkeen Hentusen ote muuttui entistäkin kaunaisemmaksi. Puoluetoimintaa sävyttivät aiempaa enemmän sekä Hentusta vastaan suunnatut että hänen itsensä nostamat oikeusjutut. Keväällä 1949 presidentti Paasikivi määräsi Hentusta vastaan nostettavaksi syytteen vieraan valtion halventamisesta. Totuuden torvessa oli arvosteltu Neuvostoliittoa presidentille sopimattomin tavoin. Raastuvanoikeus kuitenkin kumosi syytteen kesäkuussa. Hentusen ei nähty aiheuttaneen kirjoituksellaan vaaraa Suomen valtiosuhteille. Paasikivi esitti päätöksen jälkeen hallitukselle rikoslakia muutettavaksi siten, ettei vastaava voi toistua. Hovioikeus kumosi alemman oikeusasteen päätöksen elokuussa ja tuomitsi Hentusen 100 päiväsakkoon, jolloin presidentti luopui lainmuutoshankkeestaan.


title: Radikaalinen Kansanpuolue

text: 1950-luvun alussa Radikaalisen Kansanpuolueen ja Hentusen aktiivisuus suuntautui erityisesti Suomen Kansanpuoluetta vastaan. KP oli Hentusen mielestä varastanut hänen puolueensa nimen ja asia vietiin oikeuteen. Kesällä 1951 RadKP osallistui jälleen eduskuntavaaleihin, mutta kannatus ei noussut. Kampanjassa hyökättiin niin kommunisteja kuin pääministeri Kekkosta vastaan. Vaalien jälkeen puolueen suunta muuttui jälleen. Kommunistien arvostelusta luovuttiin ja työläisten oikeudet otettiin toiminnan keskiöön. Tämä vaihe loppui lyhyeen, kun Hentunen kuoli saman vuoden marraskuussa.


title: Radikaalinen Kansanpuolue

text: Puolueen toiminta kuihtui Hentusen kuoleman jälkeen. Vuonna 1956 yhdistys kuitenkin piti vuosikokouksen, johon osallistui noin 20 henkilöä. Puheenjohtajaksi valittiin ekonomi Harald Hjelt. Tätä edelsi Totuuden Torven kolmas tuleminen vuonna 1954. Skandaaleista elänyt ja useita oikeustuomioita saanut lehti ilmestyi viimeisen kerran vuonna 1958. Uuden tulemisen takana olivat vuonna 1948 Hentusen kanssa konfliktiin joutuneet.


title: Radikaalinen Kansanpuolue

text: Radikaalisen Kansanpuolueen ohjelma julkaistiin ensi kerran marraskuussa 1944; maksettuna ilmoituksena Helsingin Sanomissa. Lopullinen versio ilmestyi vasta 1946. Ohjelma oli keskeisiltä osiltaan vasemmistoradikaali, mutta siihen sisältyi myös pasifistisia ja radikaalioikeistolta tuttuja vaatimuksia. Puolueohjelmaksi se oli poikkeuksellisen hajanainen ja propagandistinen.


title: Radikaalinen Kansanpuolue

text: Yhdistyksen tarkoituksena oli valtiollisen kapitalismin kehittyminen ”maan hankkimisella maattomille, teollisuuslaitosten ja liikkeiden kansallistuttamisella sekä raha-asiain järjestelyllä”. Taatakseen maan riittävyyden puolue halusi rajoittaa tilakoon 5–15 hehtaariin sekä ottaa kirkon, kuntien ja yhtiöiden maat valtion haltuun. Se tahtoi kansallistaa muun muassa suurliikkeet, tehtaat, pankit, apteekit, osuuskunnat ja -kassat, kunnantalot ja kirjapainot.


title: Radikaalinen Kansanpuolue

text: Puolueen muita vaatimuksia olivat muun muassa sotilaskarkureiden ja sodanaikaisten vankien armahtaminen sekä kansanmiliisin perustaminen armeijan tilalle. Asuntopulaan tarjottiin ratkaisuksi oikeutta vain yhteen asuntoon kaupungissa. Suomen ulkomaan edustustot ja virkamiesten eläkkeet tuli radikaalien mielestä lakkauttaa. Rikolliset puolue halusi karkottaa maaseudulle ja rikoksenuusijat rangaistussiirtolaan loppuiäksi. Kuolemanrangaistustakaan ei poissuljettu.


title: Radikaalinen Kansanpuolue

text: Vuonna 1948 Totuuden Torven otsikon alla luki: ”Radikaali merkitsee: Syvälle epäkohtien juuriin menemistä ja nopeassa tahdissa niiden parantamista.”


title: Radikaalinen Kansanpuolue

text: Tammikuussa 1945 aloitti ilmestymisensä "Totuuden Torvi", jossa radikaalien ajatuksia tuotiin esille. Hentunen oli julkaissut samannimistä lehteä jo 1920- ja 1930-luvuilla, ja uusi lehti jatkoi suurelta osin samoilla linjoilla. Vallanpitäjiä arvosteltiin ankarasti. Eduskuntavaalien alla lehti hyökkäsi varsinkin kokoomusta vastaan. Totuuden Torvi ilmestyi joka toinen lauantai.


title: Radikaalinen Kansanpuolue

text: Totuuden Torvi joutui vaikeuksiin viranomaisten kanssa heti ensimmäisestä numerosta lähtien. Pääesikunta vaati toimia lehteä vastaan, mutta sisäministeriö ei jakanut mielipidettä. Loppuvuonna lehden tilanne vaikeutui, kun sen paperinsaantia alettiin rajoittaa. Totuuden Torvi luokiteltiin pilalehdeksi, ja sen ilmestyminen estyi maaliskuussa 1946. Ennen kaikkea takana vaikuttivat kuitenkin poliittiset syyt. Lehden (muista ajan julkaisuista radikaalisti poikennut) linja ei miellyttänyt vallanpitäjiä oikeistosta kommunisteihin. Torven jälkeen Radikaalinen Kansanpuolue tiedotti politiikastaan lentolehtisillä sekä lukuisissa puhetilaisuuksissa.


title: Radikaalinen Kansanpuolue

text: Totuuden Torvi pääsi jatkamaan vuoden tauon jälkeen maaliskuussa 1947. Paperinsaanti oli edelleen hankalaa, ja Hentunen joutui ilmeisesti turvautumaan mustaan pörssiin, mikä lisäsi kuluja. Lehti nousi kuitenkin suositummaksi kuin koskaan. Rankimman kritiikin kohteeksi joutuivat nyt kommunistit. Lehden kirjoittelulla oli vaikutusta hallituksen haluun säätää tiukempia sensuurilakeja alkuvuonna 1947. Elokuussa 1947 torven neuvostovastainen kirjoittelu johti numeron takavarikointiin voimassa olleen sotatilalain nojalla. Lehti oli käsitellyt Neuvostoliitosta palanneita suomalaiskommunisteja ja Porkkalan kysymystä. Hentunen julkaisi tämän jälkeen "Kansa huutaa" -lentolehtistä, joka myös kiellettiin. Totuuden Torvi sai jatkaa, kun poikkeuslait kumottiin myöhemmin samana vuonna.


title: Radikaalinen Kansanpuolue

text: Radikaalisen Kansanpuolueen rahoitus hoitui Hentusen taskuista ja etenkin taloudellisesti menestyneeltä Totuuden Torvelta.


title: Radikaalinen Kansanpuolue

text: Tammikuussa 1945 Radikaalinen Kansanpuolue alkoi valmistautua maaliskuun eduskuntavaaleihin. Puolue tarjosi vaaliliittoa kansandemokraateille ja kuutosille. Nämä kuitenkin kieltäytyivät ja puolue lähti vaaleihin yksin. Tarkoituksen oli osallistua vaaleihin ympäri maata, mutta lopulta puolueella oli listoja ainoastaan Uudellamaalla. Hämeen pohjoisessa vaalipiirissä kaikki radikaalien ehdokaslistat hylättiin niiden papereihin sisältyneiden virheiden takia. Puoluetta ei päästetty muiden tavoin esiintymään radioon.


title: Radikaalinen Kansanpuolue

text: Vuonna 1947 radikaalit osallistuivat kunnallisvaaleihin Helsingissä kuuden valitsijayhdistyksen voimin. Vaaliohjelmassa korostettiin varsinkin erilaisia rakennushankkeita, ja kampanjassa hyökättiin kommunisteja vastaan. Hentunen nousi valtuustoon.


title: Radikaalinen Kansanpuolue

text: Vuoden 1948 eduskuntavaaleissa puolueen kampanjaa leimasivat sisäiset riidat. Vaaleihin osallistui kaksi kilpailevaa radikaalipuoluetta. Hentusen radikaaleilla oli listoja kuudessa (Häme et. ja -pohj., Kuopio länt., Kymi, Uusimaa, Vaasa it.) ja Toivo Avokarin johtamilla kahdessa (Kymi, Uusimaa) vaalipiirissä. Avokarilaisten neljän ehdokkaan joukossa oli muun muassa Veikko Lavi. Hentuslaisten vaalilause oli: ”Oikeutta kaikille, kommunismia ei kenellekään.” Radikaalit suunnittelivat vaaliliittoja Pienviljelijäin puolueen ja Kristillisen työväenpuolueen kanssa mutta ne jäivät toteutumatta.


title: Radikaalinen Kansanpuolue

text: Presidentinvaaleissa 1950 Radikaalinen Kansanpuolue kehotti ihmisiä vaaliboikottiin. Sopivia ehdokkaita ei puolueen mielestä ollut tarjolla. Eduskuntavaaleissa 1951 radikaaleilla oli 27 ehdokasta, enemmän kuin koskaan aiemmin. Puolueen listoja oli viidessä vaalipiirissä (Kuopio länt., Kymi, Uusimaa, Vaasan et. ja -it.), ja puheenjohtaja Hentunen oli ehdolla näistä kaikissa.


title: Radikaalinen Kansanpuolue

text: Puolue vaati vaalilainsäädännön uudistamista siten, että maa muutettaisiin yhdeksi vaalipiiriksi, kansanedustajien lukumäärää vähennettäisiin puolella, edustajakausia rajoitettaisiin kahteen ja vaalikelpoisuusikää nostettaisiin 40 vuoteen.


title: Frank Lapidus

text: Frank Lapidus on kuvitteellinen hahmo televisiosarjassa "Lost". Häntä näyttelee Jeff Fahey.


title: Frank Lapidus

text: Frank Lapidus on ammatiltaan lentäjä. Kun hän näkee televisiosta uutisen, jonka mukaan Oceanic Airlinesin lennon 815 hylky on löytynyt merenpohjasta, hän soittaa televisioon ja sanoo sen olevan valetta kertoen, että hänen alun perin piti lentää kyseistä lentokonetta onnettomuuspäivänä. Matthew palkkaa Frankin yhdessä Naomin, Faradayn, Charlotten ja Milesin kanssa menemään saarelle Keamyn johtaman ryhmän kanssa. Saavuttuaan saaren lähistölle "Kahana"-laivalla, Frank lentää helikopterilla saarelle, mutta yllättäen kopteriin osuu salama. Naomi ja Charlotte joutuvat hyppäämään pois kopterista. Lennettyään saarelle Keamy kahlitsee Frankin kopteriin.


title: Frank Lapidus

text: Selviytyneet löytävät Frankin ja vapauttavat tämän. Frank paljastaa Julietin olevan saaren alkuperäisväkeä, jolloin Miles kertoo selviytyneille todellisen tehtävänsä saarella. Frank päättää lentää takaisin laivalle, jolloin Faraday neuvoo häntä palaamaan samaa reittiä takaisin mitä tuli poikkeamatta kertaakaan reitiltä. Sayid ja Desmond lentävät laivalle Frankin kanssa.


title: Frank Lapidus

text: Keamyn palattua laivalle ja Kevin Johnsonin eli Michaelin paljastuttua Benin vakoojaksi, Keamy määrää Frankin lentämään hänen ryhmänsä saarelle takaisin, mutta Frank kieltäytyy. Keamy uhkailee Frankiä tappamalla laivan lääkärin. Frank myöntyy vaatimukseen Keamyn ammuttua kapteeni Gaultin. Lentäessään saaren yli Frank heittää rannalle laukun, jossa on tavaraa. Jack lähtee etsimään kopteria ja löytää Frankin. Frank lentää Jackin, Katen, Sawyerin ja Hurleyn kohti laivaa, mutta yllättäen kopterista alkaa vuotaa polttoainetta. Sawyer hyppää mereen, jotta painolasti vähentyisi ja kopteri pääsisi laivalle asti. Päästyään laivalle Desmond, Sayid, Sun ja Aaron pääsevät kopteriin ennen laivan räjähdystä. Frank yrittää lentää takaisin saarelle, mutta se katoaa. Kopteri putoaa mereen, mutta kaikki selviävät. Pennyn etsintäalus löytää pelastuneet ja Frank päättää jäädä alukselle muiden suunnatessa Sumballe.


title: Frank Lapidus

text: Frank nähdään seuraavan kerran viidennen kauden jaksossa 316, missä hän on Ajira Airwaysin lennon 316 lentäjä. Kohdattuaan Jackin Frank kysyy häneltä: ”Emme varmaan ole menossa Guamille”, mihin Jack vastaa kieltävästi. Kone joutuu turbulenssiin ja tapahtuu aikahyppy, mikä vie osan koneen henkilöistä menneisyyteen. Frank tekee onnistuneen pakkolaskun -saaren kiitoradalle. Frank lähtee yhdessä Sunin kanssa pääsaarelle, ja parakeilla he kohtaavat Benin ja Locken. Frank päättää palata takaisin Hydra-saarelle. Palattuaan Ilana kysyy Frankiltä: ”Mikä makaa patsaan varjoissa?” Frank sanoo ettei hän osaa vastata, minkä jälkeen Ilana kolkkaa hänet.


title: Frank Lapidus

text: Frank palaa tajuihinsa pääsaarella. Ilana ja Bram pahoittelevat tekoaan sanoen olevansa ”ystäviä”. Ilana näyttää Frankille metallilaatikon sisällön. Frank kauhistuu tajutessaan laatikon olevan ruumisarkku, jossa on Locken ruumis. Frank katsoo etäältä, kun Ilanan ryhmä polttaa Jacobin mökin Frank saapuu nelivarpaisen patsaan raunioille ryhmän, kanssa jolloin Richard vastaa oikein Ilanan kysymykseen. Ilana näyttää hänelle Locken ruumiin. Rannalla Frank selittää Sunille saaneensa tietää hieman Ilanan ryhmästä ja epäilevänsä näiden puheita. Seuraavana aamuna Frank huomaa Musta-asuisen miehen saapuvan heidän luokseen patsaan luota. Frank katsoo etäältä, kun mies tainnuttaa Richardin ja vie tämän pois. Tämän jälkeen Frank osallistuu Locken hautajaisiin selviytyneiden rantaleirissä.


title: Frank Lapidus

text: Frankin saavuttua hän kohtaa Milesin ja käskee tätä pakenemaan. Paettuaan Temppeliltä he kohtaavat Benin, joka kertoo Sayidin tappaneen Dogenin ja Lennonin. Frank suuntaa rannalle Ilanan johdolla. Seuraavana aamuna Frank kertoo Benille nukkuneensa pommiin päivänä, jona hänen piti lentää Oceanic Airlinesin lento 815. Ben huomauttaa Frankille saaren saaneen tämän joka tapauksessa. Illalla Frank istuu nuotiolla ja huomaa Jackin, Hurleyn ja Richardin saapuvan rannalle. Ilanan kuoltua dynamiittien räjähdyksessä Frank lähtee yhdessä Richardin kanssa hakemaan lisää dynamiittia. Hurleyn räjäytettyä Black Rockin, Frank päättää yhdessä Hurleyn ryhmän kanssa mennä tapaamaan Musta-asuista miestä. Myöhemmin Frank suuntaa Sawyerin ryhmän kanssa Hydra-saarelle. Zoe ottaa heidät kuitenkin kiinni ja lukitsee häkkeihin. Jack ja Sayid kuitenkin vapauttavat heidät ja selviytyneet yrittävät paeta saarelta Widmoren sukellusveneellä.


title: Frank Lapidus

text: Frank saa myöhemmin tietää Musta-asuisen miehen piilottaneen räjähteen Jackin laukkuun. Sayid uhraa itsensä viemällä pommin sukellusveneen toiseen päähän. Frank menee tarkistamaan vauriot. Saavuttuaan pitkään käytävään hän pysähtyy katsomaan halkeilevaa luukkua, joka antaa periksi ja tainnuttaa Frankin. Frankin oletettiin hukkuneen sukellusveneen upottua, mutta kuudennen kauden päätösjaksossa paljastuu että hän selvisi pelastusliivien avulla. Richard ja Miles pelastavat Frankin vedestä ja kertovat tälle suunnitelmasta Ajira-lentokoneen tuhoamiseksi Frank tyrmää ajatuksen huomauttamalla olevansa lentäjä ja voivansa lentää koneen pois saarelta. Korjattuaan koneen Frank lentää Milesin, Richardin, Sawyerin, Katen ja Clairen pois saarelta.


title: Jeesus elokuvissa

text: Jeesuksesta kertovia elokuvia: